Pasukan Malaysia, Rose Ophelia muncul naib juara kejohanan UniPin Ladies Series MYSG musim pertama selepas tewas di tangan Reborn dari Singapura.

View this post on Instagram

A post shared by UniPin Ladies Series (@unipinladiesseries)

Sebagai naib juara, mereka membawa pulang AS$424 (RM2,000). Sementara itu, Asfaloth dari Reborn turut menjadi MVP.
Di peringkat kumpulan, mereka mendapat tempat ketiga dengan tiga mata. Di playoffs, mereka berjaya benam Reborn di separuh akhir upper bracket namun tewas di grand final apabila bertembung kembali dengan skor 1-4.
Bagaimanapun, mereka layak ke Kejohanan Asia Tenggara ULS mewakili Malaysia. Tahniah diucapkan!


Pasukan BloodThirstyKing (BTK) sah disingkirkan oleh Moonton selepas mereka didapati melanggar peraturan oleh pihak penganjur.
Juara North America Challenger Tournament (NACT) Spring itu terpaksa melupakan slot ke MSC 2023 di Kemboja.

Moonton mendapati bahawa BTK tidak dapat memenuhi syarat yang ditetapkan iaitu mereka melanggar peraturan MSC 3.1.1.
Peraturan itu menjelaskan bahawa satu pasukan perlulah menetapkan tujuh ahli pasukan iaitu seorang jurulatih, lima pemain dan satu pemain simpanan sepanjang pertandingan berlangsung.
Mereka juga didapati melanggar peraturan 5.2.3 di mana barisan pemain mestilah sama seperti mana mereka melayakkan pasukan mereka ke MSC 2023 melalui MPL atau mana-mana kelayakan.

Bukan itu sahaja, salah seorang pemain BTK tidak mempunyai pasport yang sah dan seorang lagi pemain tidak mendapat kebenaran daripada penjaganya untuk menyertai kejohanan tahunan itu.
“Pasukan itu tidak dapat memenuhi syarat dan pengurus mereka mengesahkannya,” ujar Moonton.
Secara rasminya, naib juara untuk NACT Spring 2023, Team Outplay akan mengisi slot ini.

BTK masih lagi layak untuk kelayakan ke World Esports Championship yang dihoskan oleh IESF.
Dengan berita ini, maka semua slot ke MSC sudah dipenuhi oleh pasukan yang terpilih.
MSC 2023 akan diadakan di Kemboja dan akan bermula pada 10 Jun sehingga 18 Jun.


OG baru-baru ini memberi Topson lampu hijau untuk meneruskan karier sebagai pemain profesional untuk ke The International 2022.
Topson juga pernah membuat pengumuman untuk kembali sebagai pemain profesional Dota 2.
Juara TI dua kali berturut-turut ini hanya memberitahu dia cuma berehat bukan berhenti.

OG has granted Topias the right to explore his options for this TI as he has expressed the wish to compete again.
 Hope to see you in Singapore, @TopsonDota ❤ pic.twitter.com/TQmwhnAb3c
— OG (@OGesports) August 3, 2022

Baru-baru ini OG juga ada mengeluarkan dokumentari perjalanan Topson dan mereka datang ke Malaysia untuk bersama-sama Topson dan keluarganya.

Sudah sembilan bulan Topson berehat dan walaupun kehilangan lebih 2,000 MMR berada di server Asia Tenggara, dia masih bermain dan selalu strim.
Setakat ini masih belum ada lagi pasukan mana yang akan disertai Topson untuk International.
Topson juga mendapat motivasi baharu dan sokongan daripada keluarganya untuk kembali ke dunia kompetitif.


Pada minggu lepas, Moonton mengumumkan tarikh dan lokasi untuk Kejohanan Dunia Mobile Legends M2. Ia akan diadakan di Singapura bermula dari 18 hingga 24 Januari 2021. Kini mereka telah mengumumkan semua pasukan yang akan beraksi di kejohanan tersebut.
Secara keseluruhannya, terdapat 12 pasukan yang akan hadir dari 9 negara berbeza termasuk Brazil, Jepun, dan Rusia. Berikut adalah senarai pasukan-pasukan yang dijemput untuk menyertai M2:

Malaysia – TODAK
Singapura – RSG dan EVOS SG
Indonesia – RRQ dan ALTER EGO ESPORTS
Filipina – BREN ESPORTS dan OMEGA ESPORTS
Myanmar – BURMESE GHOULS
Kemboja – IMPUNITY KH
Brazil – DREAMMAX
Jepun – 10S GAMING FROST
Rusia – UNIQUE DEVU

Moonton menegaskan bahawa setiap pasukan perlu mengikuti segala peraturan pencegahan dan kawalan COVID-19 agar keselematan dan kesihatan semua individu yang terlibat dalam kejohanan ini dapat dijaga dengan baik. Setiap pasukan akan menerima buku panduan fizikal dan digital untuk membantu mereka bersiap sedia sebelum pergi ke Singapura.
Cabutan dalam talian untuk grouping kejohanan akan diumumkan secara langsung di platform digital pada 12 Disember ini. Perlawanan Peringkat Kumpulan 1 akan berlangsung dari 18 hingga 19 Januari 2021 dan perlawanan Peringkat Kumpulan 2 pula akan berlangsung pada 20 Januari 2021. Playoffs akan berlangsung dari 22 hingga 24 Januari 2021.
Ikuti kami di Facebook dan Instagram.
Saksikan kami di YouTube.


Akhirnya selepas dua tahun menunggu, International 10 kini tiba.
18 pasukan bertanding untuk mendapatkan peluang untuk memenangi wang jumlah terkumpul paling besar dalam sejarah e-sukan iaitu $40 juga USD atau RM160 juta.
Pertandingan kali ini bermula pada 7-17 Oktober ini.
Disebabkan era pandemik ini, tiga pasukan ini berkemungkinan besar bakal menjulang Aegis of Champions untuk tahun ini.
1. OG

Juara bertahan yang sudah memenangi TI dua kali berturut-turut. Dulu dikenali sebagai underdog kini menjadi yang terbesar.
Permainan OG yang penuh dengan dominasi boleh dikatakan antara yang terbaik dalam sejarah e-sukan Dota 2.
Sedikit perubahan barisan dengan SumaiL dan Saksa mungkin perubahan kali ini masih membuat OG masih hebat.
Ceb walaupun sudah membuat pembedahan mata baru-baru ini juga dibenarkan bertanding.
Adakah OG dapat mempertahankan kemenangan mereka kali ini?
2. Evil Geniuses (EG)

EG tidak lain tidak bukan antara pasukan hebat dari Amerika Utara.
Abed juga dimasukkan bersama barisan pemain veteran Arteezy, Cr1t dan Fly sudah pasti menjadi menarik.
Iceiceice juga kini menyertai EG untuk membantu EG kali ini sebagai antara pemain paling dikenali oleh pemain Dota 2.
3. PSG.LGD

PSG.LGD mungkin tidak pernah berjaya memenangi TI lagi untuk masa ini. Mereka hanya berjaya mendapat tempat kedua untuk TI8 dan TI9.
Mungkin kali ketiga di TI bakal membawa kemenangan?
PSG.LGD kini dengan barisan pemain yang hebat seperti XinQ dan NothingToSay. Tidak lupa juga Faith_bian dan jurulatih veteran Xiao8.
Tahun ini PSG.LGD kini menjadi antara pilihan pemenang untuk memenangi TI10 kali ini.
4. Team Secret

Team Secret sudah menjadi legasi yang sentiasa berjaya memasuki TI. Tetapi mereka pula terkenal dengan ‘sumpahan’ susah untuk memenangi TI apabila hampir berjaya dulu.
Team Secret juga dikenali ramai apabila menjadi kuasa besar di pertandingan lain sebelum TI.
TI10 kali ini untuk Team Secret juga dengan tambahan MATUMBAMAN berkemungkinan dapat membantu Team Secret.
Puppey yang sudah memenangi TI pertama pada tahun 2011 dengan pasukan Na’Vi pasti cuba untuk mendapatkan kemenangan kedua bersama Team Secret.
Adakah empat pasukan besar ini yang akan memenangi The International 10 kali ini?
Atau pasukan underdog yang lain bakal membuat kejutan dan memenangi TI10 kali ini?


PlayerUnknown’s Battlegrounds (PUBG) adalah permainan video yang pertama kalinya dimasukkan ke dalam Acer APAC Predator League 2019.
Kita juga menyaksikan wakil Malaysia, Team Asbol yang melepasi pusingan kelayakan Malaysia dan akan bertarung dengan 15 pasukan lain dari serata Asia Pasifik bermula esok hingga Ahad ini.
Asbol diwakili oleh Hannan Hamzah (reignzera-), Yusuf Hakim Neo Abdullah (BAMCOP), Muhammad Yamin Borhanudin (EdscoRex), Aliff Azman (bladee_) dan Agus Salim Amran (hahagus). Mereka akan merebut hadiah wang tunai terkumpul USD250,000 (RM1 juta)!
MyGameOn berpeluang menemubual pasukan ini yang kini sudah bersiap sedia untuk bermain demi negara!

Satu-satunya skuad PUBG dari Malaysia, mereka turut memenangi RM15,000 di pusingan kelayakan Malaysia yang lepas.
MyGameOn: Macam mana preparation korang untuk kejohanan ini?
Team Asbol: Kami pernah bermain bersama pasukan lain yang juga menyertai kejohanan ini. Selama 2 bulan kami berlatih dengan kira-kira 10 jam sehari diperuntukkan.
Sebagai satu-satunya wakil dari Malaysia, pastinya kami agak gementar tapi akan cuba yang terbaik. Malah, kami rasa kalau Predator League ini diteruskan, pastinya lebih ramai pasukan berbakat akan lahir dari kejohanan ini.
MyGameOn: Apa pendapat korang tentang Point System (format) yang digunakan dalam kejohanan kali ini?
Team Asbol: Kami rasa ia sangat bagus kerana format ini digunakan di liga nasional PUBG contohnya di Amerika Syarikat yang dimulakan pada awal Februari. Point system ini adil sebab dulu kalau ikut placement senang dapat mata tinggi walaupun kill tak banyak. Contoh kalau pasukan ni camping dan mendapat placement nombor satu atau dua, mereka mudah kumpul mata kerana skor bagi placement itu tinggi.
Sekarang, placement yang baik memberikan hanya 10 mata untuk tempat pertama dan satu kill, satu mata. Ia memaksa kesemua pasukan menjadi agresif dan bermain dengan lebih taktikal untuk mengumpulkan kill sebanyak yang mungkin. Ia lebih selaras dan sesuai untuk semua pasukan tanpa mengira skill level.
MyGameOn: Pasukan mana yang paling kuat sekali untuk kejohanan kali ini?
Team Asbol: Kami rasa pasukan paling kuat sekali ialah Ark Angel dan Game Home kerana mereka pernah bermain di peringkat antarabangsa dan di negara mereka sendiri pun banyak kali ada liga profesional. Berbeza berbanding kita.
Walau sesukar mana pun, kami tetap berharap untuk buat yang terbaik dan peroleh tempat pertama untuk Malaysia!


Dua pasukan Malaysia, Pasukan Rahasia dan Team Ebliz layak ke musim liga MPL MY musim kelapan.
Selepas bertungkus lumus di pusingan kelayakan semalam, kedua-dua pasukan ini berjaya menempah tiket ke Liga Profesional Mobile Legends itu.

Difahamkan, The Ebliz terdiri daripada pemain-pemain baru yang belum pernah menyertai MPL.
Bagi Pasukan Rahasia, mereka sudah pun dikenal pasti oleh pengulas-pengulas sebagai bekas pemain Orange Esports. Mereka adalah Aim, Mom, Neo, Mali dan Squpoz dari Team Bosskurr.
Pastinya musim liga yang akan berlangsung tak lama lagi memberi satu kejutan kepada pasukan sedia ada.

Pasukan Rahasia dan The Ebliz akan menyertai skuad jemputan lain iaitu Geek Fam, Team SMG, Todak, Suhaz Esports, RSG MY dan HomeBois.


MPL Brazil musim pertama kini sudah melabuhkan tirainya selepas peringkat liga bermula pada 14 Ogos sebelum ini. Peringkat playoff bermula pada 9 Oktober dan Grand Final pada 16 Oktober lalu.

Kemaraan mereka dari peringkat lower bracket berhasil selepas menewaskan pasukan Moom dan Dreammax Esports.
Pasukan Red Canids muncul juara selepas berhempas pulas di peringkat Grand Final menentang pasukan yang sangat kuat ketika musim liga iaitu Vivo Keyd dengan skor 3-2.
Mereka berjaya membawa pulang trofi serta wang hadiah berjumlah AS$12 ribu (RM50 ribu).

View this post on Instagram

A post shared by MPL Brazil (@mplbrazil)

Ini bermakna pasukan Red Canids akan mewakili Brazil untuk ke Kejohanan Dunia M3 nanti bersama Vivo Keyd. Terdahulu, pasukan Dreammax berjaya menjadi wakil Brazil ke Kejohanan Dunia M2.
Kejohanan Dunia M3 akan menyaksikan 16 pasukan akan merebut gelaran juara serta wang hadiah terkumpul sebanyak AS$800 ribu (RM3.3 juta) pada bulan Disember ini.


Liga CIS Path Of Champions yang mencakupi negara seperti Russia, Kazakhstan, Ukraine, Moldova, Belarus, Kyrgyzstan dan Tajikistan tampak sekali lagi tidak akan hadir ke Siri Dunia Free Fire Bangkok musim ini.
Hal tersebut diumumkan secara rasmi menerusi Instagram rasmi Free Fire Russia Esports.
Menerusi satu muat naik, “Pasukan finalis Path of Champions CIS Free Fire akan menerima jemputan ke kejohanan CIS, yang akan diadakan tidak lama lagi. Namun, pemain tidak akan mengambil bahagian dalam Siri Dunia Free Fire”.

View this post on Instagram

A post shared by Киберспорт Free Fire RU 🏆 (@esportsffru)

Pada musim lepas liga ini dikenali sebagai Liga Pro CIS (Pro League CIS) yang telah menyediakan dua slot ke Siri Dunia Free Fire Sentosa 2022.
Walau bagaimanapun, selepas 8 hari perlawanan, kejohanan itu terpaksa dibatalkan atas konflik peperangan Russia-Ukraine.
Region CIS adalah salah satu liga utama dalam kalendar e-sukan Free Fire yang telah hadir dalam beberapa edisi peringkat dunia.
Jumlah bilangan peminat dan penonton agak memberangsangkan setiap kali kejohanan majors dipertandingkan.
Liga dan Grand Final Path of Champions telah berlangsung selama hampir sebulan.
Pasukan dari Kazakhstan, Esports Orig ditabalkan sebagai juara keseluruhan dan memperoleh slot ke Grand Final Siri Dunia Free Fire (FFWS) Bangkok November ini manakala Virtus.pro mendapat slot Play-In.
Hal ini mencetuskan perbalahan dan perspektif buruk daripada penggiat e-sukan kerana liga CIS telah selesai namun pihak pembangun permainan Garena Free Fire mengeluarkan kenyataan yang membuatkan segelintir pemain kecewa terhadap keputusan itu.
Setakat ini masih belum dijelaskan lagi dengan lebih lanjut tentang slot kedua-dua pasukan ini tetapi bakal diumumkan dalam masa terdekat.
Konflik antara Russia dan Ukraine antara topik hangat yang menjadi buah mulut kerana perkara tersebut masih berlarutan sehingga kini.


Nampaknya pasukan AOV akan berdepan dengan cabaran negara pada Ahad ini! Mereka akan bertarung untuk mendapatkan SATU slot untuk mewakili negara dalam kejohanan Arena of Valor World Cup (AWC) yang menawarkan hadiah wang tunai terkumpul USD$550,000!
Tiga pasukan dari Malaysia, Singapura dan Filipina akan bertarung untuk membuktikan pasukan mana paling hebat dalam server Valiant ini. Mereka akan bertanding dalam Grand Finals di SM Mall of Asia di Pasay City, Filipina pada 26 dan 27 Mei ini.
Pada minggu lepas, Malaysia dan Singapura menentukan wakil negara masing-masing yang mana menyaksikan pasukan Resurgence (Malaysia) dan Tamago (Singapura) meraih juara untuk kelayakan peringkat nasional. Hujung minggu ini, mereka akan bertembung dengan pasukan dari Filipina pula dalam format Round Robin dan siri Best-of-7!
Garena AOV adalah permainan mudah alih genre MOBA yang boleh dimuat turun di App Store dan Play Store. Ikuti perkembangan lanjut pusingan kelayakan akhir untuk kejohanan AWC di Los Angeles, Amerika Syarikat, Julai ini di Facebook mereka.
Korang juga boleh tonton livestream Grand Final itu di laman rasmi Facebook Garena Arena of Valor di SINI


Pasukan pempengaruh tanah air, Rule Number 1 berjaya memenangi kejohanan Creators Collision All Star Wild Rift semalam selepas menewaskan Team Angkor di pusingan Grand Final yang mana mereka berjaya mendapatkan kemenangan bersih 3-0.
Rule Number 1 diketuai oleh pemain-pemain Malaysia iaitu Bexed dan dibarisi oleh Fredo, Syno, Flare dan Nash Gaming. Hasil kemenangan tersebut, mereka membawa pulang hadiah wang tunai keseluruhan RM20,000.
Fredo sebelum ini pernah menyertai kejohnanan Wild Rift Pentaboom Showdown Asia Tenggara yang mana beliau bersama Soloz, Penjahat, Ismail Izzani dan Harris Annuar peroleh tempat ketiga sebagai Team Mystic.
Jadi tidak hairanlah pasukan Rule Number 1 ini kembali menyengat di acara kali ini.

Bexed juga memperoleh hadiah RM2,000 sebagai pemain terbaik (MVP) di Creators Collision. Pasukan Team Angkor dan Bantai masing-masing bawa pulang RM15,000 dan RM10,000.
Sumber rujukan dan foto: eGG Network


Perlawanan kali ini akan menentukan pasukan yang akan layak ke Kejohanan Dunia, M3 untuk mewakili Malaysia.
Tahniah kepada Team SMG kerana berjaya memenangi perlawanan ke atas Orange Esports, 3-2!
Jom baca huraian perlawanan.
PERLAWANAN KEDUA
Orange Esports masih menggunakan draft yang sama dengan membawa Balmond, Yu Zhong dan Yve. Pasukan Orange Esports mendominasi pada minit awal permainan, memberikan tekanan kepada pasukan SMG.
Namun begitu, kesilapan yang dilakukan pasukan Orange berjaya memberikan Wynn 8 kill secara keseluruhan.
Hayabusa dengan penggunaan Ougi: Shadow Kill beberapa kali berjaya menumbangkan Yve dan Angela dari pasukan Orange Esports.
Ditambah lagi dengan burst damage dari Feathered Air Strike membuatkan pasukan Orange Esports tidak mampu untuk mempertahankan base mereka pada minit ke-14.
PERLAWANAN KELIMA
Pasukan Orange Esports membawa masuk Lancelot untuk digunakan LinkEzaa buat pertama kalinya. Beliau sering digelar king of fighter kerana sering menggunakan hero fighter.
Namun begitu, pasukan SMG lebih berdisiplin dalam melakukan rotasi. Pasukan Orange Esports terus diasak berulang kali oleh Sasa dan pasukan SMG terus snowball untuk memenangi pertarungan demi pertarungan
Mereka berjaya mendapatkan Lord pada minit ke-15 selepas pertarungan yang cukup hebat berlaku. Pasukan SMG kemudian menamatkan permainan tidak berapa lama kemudian.
Pasukan SMG akan menjadi wakil Malaysia pertama yang akan ke Kejohanan Dunia, M3 dan layak ke peringkat grand final. Tahniah diucapkan kepada pasukan SMG. Pasukan Orange Esports masih mempunyai peluang pada hari esok untuk bermain di lower bracket final.


Team SMG berjaya menang bersih 2-0 ke atas juara musim ketujuh, RSG Malaysia. Walau bagaimanapun, perlawanan itu tidak mudah dan sangat sengit untuk dimenangi pasukan RSG terutamanya perlawanan kedua.
Menurut Smooth ketika ditanya cabaran di perlawanan kedua “Komunikasi di perlawanan kedua agak susah untuk kami membuat plan oleh kerana Lolealz memakai Benedetta dan beliau tidak mudah untuk ditangkap dan sering melakukan cutlane untuk menghalang minion dari pushing ke arah base RSG”.
Ketika ditanya mengenai mood mereka sewaktu kemenangan yang konsisten pada minggu ini “Kami sangat gembira kerana minggu ini adalah paling konsisten berbanding minggu lepas dan lineup minggu ini paling stabil setakat ini” ujarnya.
Strategi pasukan SMG untuk menghadapi kumpulan B adalah mengharapkan James untuk memberikan strategi yang diperlukan dan meningkatkan lagi mutu permainan mereka.
Selain itu, Smooth juga mengharapkan sokongan kepada para peminat untuk terus memberikan sokongan meskipun mereka mengalami kekalahan dan jangan berputus asa untuk menyokong pasukan SMG.


Pasukan T1 kini mengumumkan mereka akan mengekalkan barisan pemain Dota 2 yang sedia ada untuk bertanding di Dota Pro Circuit (DPC) yang seterusnya. Perkara ini diumumkan di laman sosial Twitter mereka.

@MarchDota will lead our DOTA 2 squad once again, as the team re-signs with T1!Thank you for supporting us and all the best for next season.
📺 https://t.co/MLGt6UzYI5#T1WIN #T1Fighting #igniT1on #T1DOTA2 #OneT1@23savageDotA @Matthew_Filemon @kukudota @keyemjey @KennyXepher
— T1 (@T1) October 30, 2021

Keputusan ini sangat bagus kerana keserasian di antara pasukan itu kekal dan mereka boleh meningkatkan lagi mutu permainan dengan membuat banyak latihan dari semasa ke semasa.
Terdahulu, pasukan T1 tewas ketika bertemu dengan Vici Gaming di International 10 dengan skor 1-2. Mereka mendapat kedudukan ke-8 di dalam pertandingan berprestij itu.
Juara ESL One Summer 2021 ini pernah menewaskan pasukan gergasi dari Rusia iaitu Virtus Pro di peringkat grand final dengan skor 3-2.
T1 dianggotai oleh:

23Savage (Pos 1)
Karl (Pos 2)
Kuku (Pos 3)
Xepher (Pos 4)
Whitemon (Pos 5)

Foto: T1


[email protected] Challenge adalah satu kejohanan e-sukan dalam talian yang memupuk atlet e-sukan dari serata negara berentap untuk membuktikan kebolehan mereka.
Kali ini, edisi kedua kejohanan dianjurkan Esports Malaysia dengan kerjasama Kementerian Belia dan Sukan (KBS) ini menyaksikan atlet e-sukan bertanding dalam lima permainan, Mobile Legends: Bang Bang (MLBB), PUBG Mobile, DOTA 2, CS:GO dan FIFA Pro Clubs.
Bagi MLBB dan PUBG Mobile, wakil negeri akan dipilih untuk layak ke peringkat kebangsaan.
Kelayakan peringkat negeri bermula:
MLBB – 22 April
PUBG Mobile – 23 April
Tiga lagi permainan iaitu Dota 2, CS:GO dan FIFA Pro Club adalah terbuka dan tidak terikat kepada negeri yang diwakili pemain. Lihat poster di bawah untuk pecahan prize pool bagi setiap kategori permainan:
Hadiah terkumpul peringkat negeri bagi PUBG Mobile dan MLBB Hadiah terkumpul peringkat kebangsaan bagi PUBG Mobile dan MLBB Hadiah terkumpul peringkat kebangsaan bagi FIFA Pro Clubs Hadiah terkumpul peringkat kebangsaan bagi Dota 2 Hadiah terkumpul peringkat kebangsaan bagi CS:GO
Link pendaftaran di Facebook Esports Malaysia di bawah:


X10 CRIT dilaporkan sudah berpisah dengan barisan SEA VALORANT menjelang VALORANT Champions Tour (VCT) 2022.
Pasukan itu melebihi jangkaan di VALORANT Champions 2021 apabila mereka menyingkirkan antara pasukan terbaik kejohanan, Envy, pada awal peringkat kumpulan. Mereka kemudiannya mencabar juara VCT Berlin Gambit di suku akhir, sebelum akhirnya tewas dalam siri itu dalam kekalahan tipis 2-1.

Thank you for making us believe, when everyone counted us out.
 All the best in the next part of your journey ❤#X10CRIT pic.twitter.com/XRGcYpitBG
— X10 CRIT (@X10CRIT) January 4, 2022

Selepas tamatnya VCT Champions 2021, X10 CRIT mendedahkan bahawa bintang muda pasukan Patiphan ‘Patiphan’ Chaiwong akan kembali ke Overwatch bersama Los Angeles Gladiators.
Masa depan pemain yang tinggal tidak diketahui untuk jangka masa yang singkat, walaupun kini didedahkan bahawa pemain yang tinggal akan mencari pasukan baharu.
Pada masa ini tidak diketahui sama ada ahli yang tinggal akan mencari pasukan lain sebagai satu kumpulan atau jika mereka secara individu akan mengejar tawaran mereka sendiri.
Rantau SEA kini berada pada tahap tertinggi sepanjang masa selepas X10 CRIT dan Team Secret dapat mewakili rantau ini dalam playoff VCT Champions 2021.
X10 ialah organisasi e-sukan Thailand yang bermain di VCT SEA sepanjang 2021, sebelum bergabung dengan CRIT Esports pada November sebelum bermulanya VCT Champions 2021. Pasukan ini juga diketuai oleh Chow Weng Fai dari Malaysia.
Sumber: Twitter


Organisasi e-sukan Amerika Utara, Version1, dikatakan sedang melakukan persediaan untuk menghadapi musim 2022, dengan menandatangani Zander di dalam barisan roster mereka.
Menurut laporan Upcomer, pemain SoaR Gaming, Zander atau nama sebenar Alexander Dituri akan menggantikan Chad “Oderus” Miller sebagai in-game leader.
Sebelum ini, zander beraksi dengan cukup cemerlang bersama pasukan sementara On The Way, dengan menewaskan Booster Seat Gaming dengan keputusan 2-0, di kejohanan separa profesional, Frag VALORANT Major – Philadelphia.
Bagi Version1 pula, 2021 bukanlah tahun terbaik mereka selepas tewas kepada NUTURN Gaming dan Fnatic pada VCT Stage 2: Master Reykjavik sebelum tersingkir daripada kejohanan itu.
Mungkin dengan perubahan barisan roster sedikit sebanyak akan membantu Version1 kembali kuasai pentas Amerika Utara.
Sumber: Upcomer.


Satu pasukan wanita VALORANT kini menerima tuduhan menipu dalam pertandingan Galorants Astral Clash kerana menggunakan teman lelaki sebagai joki.
Istilah joki bermaksud menggunakan khidmat pemain lain yang lebih handal untuk bermain di pertandingan.
Team Fallacy menghadapi tuduhan ini kerana salah seorang dari pemain mereka menggunakan joki dari teman lelakinya.
Pemain yang dikenali sebagai Mars menggunakan khidmat joki dari teman lelakinya, Payen yang juga bekas pemain TSM FTX.
Payen dikatakan menggunakan akaunnya sendiri semasa perlawanan.

In a recent document, a female Valorant team known as Team Fallacy was accused of using one of the members’ boyfriends during a recent Astral Clash event.
 This includes the alleged boyfriend having this 1v4 clutch and ace. pic.twitter.com/RKvmPcNqxG
— Jake Lucky (@JakeSucky) July 26, 2022

Bukti yang ada juga menjadi berita yang tidak menyenangkan untuk Mars.
Semasa pertandingan Mars secara tiba-tiba boleh membuat clutch 1 lawan 4 dan kemudiannya ada orang mendapati keybind yang digunakan oleh Mars adalah berbeza tetapi sama dengan teman lelakinya.
Payen juga dilihat bermain dengan keseluruhan pemain Fallacy di ranked sehari sebelum acara.
Kenapa Fallacy perlu menipu?
Setakat ini semua ini hanyalah tuduhan dan Riot Games masih belum mengeluarkan apa-apa kenyataan mengenai perkara ini.


Siapa tidak kenal Paul “Redeye” Chaloner? Beliau adalah figura yang sangat dikenali dalam dunia e-sukan. Penantian peminat dan komuniti e-sukan seluruh dunia setiap kali The International menunjukkan mereka sangat mengagumi pesona dan keupayaan Paul memeriahkan kejohanan dunia Dota 2 tersebut. Penulis sendiri mengakuinya.
Bercerita sedikit mengenai latar belakangnya, Paul memulakan karier e-sukan pada 2002 di Unreal Tournament dan Quake 3. Semasa 20 tahun perjalanannya, Redeye pernah mengulas dan hos kejohanan e-sukan seperti Starcraft, Counter-Strike dan Dota 2. Sepanjang tempoh tersebut juga, beliau hoskan 30 kejohanan Dota 2.
Kalau yang belum tahu, Redeye lah yang memperkenalkan garis panduan untuk mengeja e-sukan atau esports.
Redeye juga menerbitkan buku berjudul “This Is Esports (and how to spell it) yang banyak memfokuskan pada bidang penyiaran dan e-sukan.
Apa yang membuatkan beliau ingin bersara adalah bekas kakitangannya di Gfinity dan rakan lain dalam bidang penyiaran yang membuat tuduhan terhadap kelakuannya di belakang tabir.
Redeye dituduh menjadi bos yang kejam sehingga sanggup menumbuk kakitangan dan macam-macam lagi kekerasan.

The Truth about Paul ‘Redeye’ Chaloner’s abuse of power verbally & physically in the esports/gaming industry while his company Code Red threaten & blackmail me if I release the information: https://t.co/WAiVRMw9f8
— James Banks 🇺🇦 (@BanKsEsports) June 27, 2020

Dakwaan ke atas Redeye itu disokong dengan dokumen penuh yang diterbitkan dalam dua bahagian oleh pengulas CS:GO, James Banks.

Further information on Paul ‘Redeye’ Chaloner & Luke Cotton. Info on his court case including Redeye’s trial for child abuse & assault. I am leaving this all for the journalists to work with and will help them contact the people involved.https://t.co/QNNuv6k0ei
— James Banks 🇺🇦 (@BanKsEsports) June 28, 2020

Bagaimanapun, Redeye juga mempertahankan dirinya dengan mengatakan ia memberi kesan kepadanya sehingga membabitkan keluarga.

Following the attacks made on my character over the last few days, I have decided to walk away from esports. pic.twitter.com/mWHFVG9VJb
— Redeye (@PaulChaloner) June 29, 2020


Pada setiap tahun, PC Gamer menganjurkan PC Gaming Show di acara Electronic Entertainment Expo (E3). Malangnya, E3 2020 telah dibatalkan akibat pandemik COVID-19. Walaubagaimanapun, PC Gaming Show 2020 tetap akan berlangsung.
Pihak penganjur PC Gaming Show 2020 telah mengumumkan bahawa acara tersebut akan disiarkan secara langsung pada 6 Jun 2020. Anda boleh tonton acara tersebut melalui YouTube, Twitch, Facebook, dan Twitter.
Menurut kenyataan daripada PC Gamer, acara ini akan diadakan pada waktu yang sama dengan pembentangan-pembentangan lain yang akan berlangsung di Twitch dan platform lain.
Selain daripada menjadi acara besar untuk mengumumkan permainan video PC baharu, PC Gaming Show juga terkenal dengan demonstrasi dan pengumuman komponen PC baharu seperti kad grafik dan pemproses.
Untuk maklumat lebih lanjur mengenai PC Gaming Show 2020, anda boleh rujuk laman web rasmi acara tersebut.
Sumber: PC Gamer
Foto: PC Gamer
Ikuti kami di Facebook dan Instagram.
Saksikan kami di YouTube.


PC Gamer dan GamesRadar+ telah mengumumkan bahawa acara pembentangan permainan video yang dianjurkan mereka iaitu PC Gaming Show 2020 dan Future Games Show 2020 telah ditangguh.
Kedua-dua acara sepatutnya berlangsung pada 6 Jun 2020 dan kini telah dijadualkan semula ke 13 Jun 2020. Pihak penganjur kedua-dua acara mengambil keputusan sebegini sebagai tanda hormat terhadap perjuangan isu perkauman yang sedang berlaku di Amerika Syarikat.
PC Gaming Show merupakan acara tahunan yang mempertunjukkan permainan video serta perkakasan komputer terbaru kepada orang ramai. Future Games Show 2020 pula sebuah acara baharu yang bakal mempertunjukkan permainan video daripada syarikat-syarikat besar seperti Square Enix, Deep Silver, dan banyak lagi.
Sumber: PC Gamer, GamesRadar+
Ikuti kami di Facebook dan Instagram.
Saksikan kami di YouTube.


New World adalah permainan MMORPG yang amat terkenal dengan pelbagai masalah yang dibawa olehnya terhadap komputer seseorang. Sebagai contoh, beberapa unit GPU sudah terbakar akibat memainkan permainan hasil Amazon Games Studio ini.
Sejak itu, permainan ini mendapat sebuah kemaskini yang mengelakkan daripada isu itu terjadi, namun masih ada GPU yang terbakar. Shroud adalah mangsa keadaan ini.
Shroud adalah salah seorang dari sekian banyak streamer memanfaatkan populariti New World yang sangat besar walaupun memberikan kritikan dan melakukan siarannya selama enam jam tapi permainannya terhenti secara tiba-tiba.
Penonton tidak pasti mengapa Shroud memotong siarannya, bagaimanapun, setelah beberapa minit Shroud kembali untuk menjelaskan bahawa universal power supply (UPS) beliau sebenarnya meletup yang menjadi penyebab.

Trying to figure out my power issue after the surge last night. May or may not stream tonight…. one things for sure though the grind for new world don’t STOP!
— Michael Grzesiek (@shroud) October 5, 2021

Shroud masuk ke Twitter selepas siaran beliau terpadam untuk menjelaskan keadaannya kepada penontonnya. Walaupun sedikit kritikal terhadap New World, Shroud nampaknya menikmati permainan ini, sesuatu yang boleh disetujui oleh ramai orang.
New World nampaknya adalah usaha yang baik Amazon Game Studios dan ini memberi harapan untuk lebih permainan yang baik dari studio itu. Bagaimanapun, isu permainan merosakkan komponen PC dan bahawa orang masih membeli dan bermain New World walaupun begitu amat membimbangkan.
Secara keseluruhan, kita hanya dapat berharap bahawa Amazon Game Studios dapat menyelesaikan masalah ini sehingga para pemain dapat bermain New World tanpa bimbang PC mereka meletup.


HowLongToBeat, sebuah laman milik IGN, baru-baru ini menyenaraikan senarai platform yang paling kerap dimainkan sepanjang 2021.

Most Played Platforms of 2021 pic.twitter.com/6ByvbUt3jX
— HowLongToBeat (@HowLongToBeat) December 19, 2021

Namun, senarai ini telah mencetuskan pendebatan antara pengguna konsol di laman sosial.
Tetapi tidak mustahil untuk melihat pemain di PC, PlayStation 4 dan Switch mengungguli tempat tiga teratas, memandangkan banyak permainan baharu yang dilancarkan untuk tiga platform itu bagi tahun ini.
Isu kekurangan konsol masih lagi berlaku dan ia dijangka akan berlarutan sepanjang 2022.
Mungkin ia juga menjadi faktor mengapa konsol generasi baru tidak mampu ungguli senarai ini.
Walaubagaimanapun, mungkin akan berlaku perubahan pada tahun depan, terutamanya bagi pengguna konsol.
Sumber: ComicBook, HowLongToBeat.


Beberapa liga esukan terkemuka seperti Call of Duty Mobile Masters, Peacekeeper Elite Championship 2021, dan Wild Rift LPL Qualifier sudah ditangguhkan atas sebab penguatkuasaan peraturan baharu di China.
Penganjur liga-liga ini sedang berusaha untuk mematuhi peraturan yang mula dikuatkuasakan ini.
Sepertimana yang anda tahu, badan berkuasa di China mengumumkan bahawa pemain di bawah umur 18 tahun tidak dibenarkan untuk bermain permainan video melebihi 3 jam seminggu.
Sesiapa yang berada di bawah umur tersebut hanya boleh bermain selama 1 jam sehari pada hari Jumaat, Sabtu, Ahad serta cuti umum pada jam 8 malam ke 9 malam. Peraturan ini dikuatkuasakan demi menlindungi kesihatan mental dan fizikal kanak-kanak.
Peraturan baru ini sudah menyebabkan beberapa liga ditunda kerana penganjur perlu menjalankan “tugas pematuhan umur untuk para peserta”. Ketiga-tiga liga mempunyai beberapa pemain bawah umur.
Oleh demikian, liga COD Mobile Masters akan ditangguhkan selama seminggu dan akan berlangsung pada September 9-12 dan September 16-19. Selain COD Mobile Masters, pusingan kelayakan Wild Rift LPL Qualifier juga terkesan dan akan dijalankan pada September 11. Liga PUBG Mobile versi China, iaitu Peacekeeper Elite, akan berlangsung pada 9 September hingga 12 September.


Pearson, salah satu syarikat terbesar bidang pendidikan bakal melancarkan program pertama kelayakan Pengurusan Perniagaan E-sukan di rantau Asia Tenggara.
Kerjasama ini dibuat bersama British Esport Association, Acad Arena dalam melancarkan program ini ke mana-mana universiti yang berkelayakan.
Industri e-sukan nyata menunjukkan banyak pertumbuhan dari segi jumlah peminat dan hasil pendapatan daripada stream.
Asia Tenggara juga menjadi tempat paling cepat membangun dalam dunia pasaran e-sukan secara dunia.
Baru-baru ini juga acara seperti Dota 2 The International 2022 (TI11) di Singapura manakala MLBB M4 World Championship di Jakarta.
Singapura pula bakal menjadi tuan rumah untuk Olimpik E-sukan yang akan bermula Jun, Cambodia pula bakal menjadi tuan rumah untuk SEA Games Esports.
Pearson BTEC International Level 3 Esports

Program ini diadakan untuk memenuhi permintaan dalam industri e-sukan.
Tambahan lagi, program ini juga bakal memberikan mahasiswa lebih banyak kemahiran dan pengetahuan dalam bidang e-sukan untuk jangka masa panjang dan masa depan mereka.
Sijil E-Sukan dan Diploma ini akan menawarkan 22 jam kredit dengan banyak kursus yang berkaitan dengan e-sukan dari psikologi, pengurusan acara e-sukan, pembelajaran kajian kes e-sukan dan lain-lain.
Program ini akan ditawarkan ke mana-mana sekolah, universiti, politeknik, sekolah vokasional dan mana-mana institusi pengajian tinggi.
Sudah semestinya program ini akan menggunakan penilaian berdasarkan projek 100%.
Pearson juga sedang mendekati pemain e-sukan dan ramai lagi.
Mungkin nanti universiti, kolej dan kolej vokasional di Malaysia akan menawarkan program ini?
Anda boleh mendapatkan maklumat lanjut di laman rasmi Pearson.


Maklumat mengenai peringkat kumpulan The International 10 (TI10) akhirnya mula tersedia. Peringkat kumpulan akan bermula pada hari ini dan berlangsung selama 4 hari hingga 10 Oktober.
Valve akhirnya mendedahkan dua kumpulan yang akan bertanding dalam pusingan robin BO2 untuk menentukan kedudukan di playoff untuk TI10.
Sebanyak 18 pasukan yang mengambil bahagian dibahagikan kepada dua kumpulan iaitu Kumpulan A dan Kumpulan B. Setiap kumpulan terdiri daripada sembilan pasukan. Pada akhir peringkat kumpulan, dua pasukan akan tersingkir, meninggalkan 16 pasukan untuk mara ke Acara Utama TI10 yang bermula pada 12 Oktober.

The Groups have been announced! Tune in for the Group Stage of The International 2021, kicking off in less than 24 hours. #TI10 https://t.co/j3WQq9BknP pic.twitter.com/kldfNA0KOA
— The International (@dota2ti) October 6, 2021

Kumpulan A terdiri daripada:

Alliance
Team Aster
Evil Geniuses
Invictus Gaming
OG
T1
Thunder Predator
Team Undying
Virtus.pro

Kumpulan B terdiri daripada:

Beastcoast
Elephant
Fnatic
PSG.LGD
Quincy Crew
SG esports
Team Secret
Team Spirit
Vici Gaming

Pengumuman ini mendapat sambutan yang agak positif dari peminat Dota 2 yang nampaknya setuju bahawa kedua-dua kumpulan seimbang dan akan memberi perlawanan yang baik untuk ditonton.
Empat pasukan teratas dari setiap kumpulan akan memulakan playoff di braket atas sementara pasukan yang berada di kedudukan ke-5 hingga ke-8 akan menuju ke braket bawah. Pasukan yang berada di kedudukan terbawah dari setiap kumpulan akan tersingkir sebelum playoff.
Format TI10
Format untuk 7-17 Oktober:

Peringkat kumpulan round-robin tunggal
Perlawanan Best of 2
Empat pasukan teratas dalam setiap kumpulan layak ke braket atas playoff
Pasukan kedudukan ke-5 hingga ke-8 dalam setiap kumpulan mendapat braket bawah di playoff
Pasukan terbawah dalam setiap kumpulan tersingkir

Kumpulan Hadiah
Kumpulan wang hadiah sebanyak AS$ 40,018,195 (RM 167,456,136) akan dibahagikan seperti berikut

Tempat pertama: AS$ 18,208,300 (RM 76,192,631)
Tempat ke-2: AS$ 5,202,400 (RM 21,769,442)
Tempat ke-3: AS$ 3,601,600 (RM 15,070,895)
Tempat ke-4: AS$ 2,401,100 (RM 10,047,402)
Tempat ke-5 & ke-6: AS$ 1,400,600 (RM 5,860,810)
Tempat ke-7 & ke-8: AS$ 1,000,500 (RM 4,186,592)
Tempat ke-9 hingga ke-12: AS$ 800,400 (RM 3,349,273)
Tempat ke-13 hingga ke-16: AS$ 600,300 (RM 2,511,955)
Tempat ke-17 hingga ke-18: AS$ 100,000 (RM 418,450)

Di Mana Nak Tonton?
Anda boleh mendapatkan maklumat dan pautan saluran untuk TI10 termasuk siaran Bahasa Malaysia di sini.


Kuala Lumpur: Pasukan Malaysia, Dingoz MPX dan Team Secret bakal berdepan saingan sengit di kejohanan Peacekeeper Elite Asia Invitational (PEI 2021) yang akan berlangsung pada 27 April ini.
Kejohanan PEI yang juga versi Asia untuk Peacekeeper Elite ini dianjurkan untuk mencari pasukan PUBG Mobile terbaik di Asia.
Difahamkan, kedua pasukan Malaysia akan berdepan dengan Team Weibo dan RNG yang sememangnya hebat di China. Malah, mereka juga perlu menghadapi asakan dari Bigetron RA dan Geek Fam ID yang menjuarai PMPL ID musim ketiga baru-baru ini.
Melihat kepada pengalaman, Team Secret jauh lebih biasa bermain dengan pasukan antarabangsa kerana sudah banyak kali di peringkat Asia. Bagi Dingoz MPX pula, lebih banyak analisis perlu dilakukan mereka untuk mengenalpasti pergerakan dan dropspot pasukan lain.
Kejohanan ini menggunakan permainan Game For Peace, iaitu versi China bagi PUBG Mobile.

Sekarang, hanya tiga slot lagi tinggal yang akan diisi untuk Wildcard, liga PUBG Mobile Jepun dan liga PUBG Mobile Korea.

Mampukah pasukan kita mempamerkan prestasi terbaik nanti?
Foto: Warga J


Kuala Lumpur: “Kami sudah membuat persediaan dan latihan selepas dinobatkan menjadi juara liga PMPL MYSG S3 dan mengesahkan slot di Peace Elite Asia Invitational (PEI 2021).
“Kami bermula latihan pada jam 3 petang sehingga tengah malam. Pada sesi petang, kami berlatih di dalam mod FPP. Kami berlatih dengan scrim bersama pasukan luar negara di dalam mod FPP.
“Di sesi malam kami ada latihan khas untuk mod FPP ataupun kami selang selikan dgn mod latihan TPP untuk Grand Final PMPL MYSG nanti,” itu kata Pengurus Pasukan Dingoz MPX, Ridhwan Idris.
Dingoz diwakili oleh Rith, Eypul, Iron Pro, Pemburu dan Appy.
Ketika dihubungi MyGameOn, Ridhwan atau Jok3r berkata, mereka juga sudah siap sedia dengan analisis mengenai rotasi pasukan.
“Tugas itu disandang oleh Pashaaa iaitu jurulatih kami. Kesemua taktikal dan corak permainan semua dirancang dengan teliti oleh beliau. Hampir setiap malam beliau dan pemain akan duduk untuk melihat kesalahan dan apa perlu diperbaiki setelah habis latihan dan scrim.
“Kejohanan Asia Tenggara adalah matlamat kami di tahun ini. Alhamdulillah kami berjaya untuk mencapai sasaran.
“Perasaan pemain-pemain nampak teruja dan bersemangat kerana mereka membawa nama Malaysia ke pentas Asia dan Insyallah ke dunia pada hujung tahun nanti,” katanya.
Dingoz MPX sebelum ini menjadi juara liga PMPL MYSG S3 selepas meraih tempat pertama dengan perbezaan hanya enam mata dengan Team Secret.

Kedua-dua pasukan teratas ini kemudiannya dijemput menyertai kejohanan Peace Elite Asia Invitational (PEI 2021).
Kejohanan tersebut adalah untuk permainan Game For Peace iaitu PUBG Mobile versi China.
Mereka akan berdepan dengan pasukan hebat lain iaitu tuan rumah, Weibo Gaming dan RNG. Malah, dua skuad hebat Indonesia, BTR RA dan Geek Fam ID juga menyertai.

Ketika artikel ini ditulis, pasukan Wild Card masih belum ditemui begitu juga dengan wakil Jepun dan Korea.
PEI 2021 akan berlangsung dalam talian pada 27 hingga 29 April ini.
Foto: Warga J


Pasukan Malaysia, Dingoz MPX yang beraksi di kejohanan Jemputan Peace Elite Asia (PEI 2021) berjaya membawa pulang RM38,000 selepas mengumpulkan mata bunuh terbanyak di peta Sanhok (peta kelapan).
Kini, mereka di kedudukan ketujuh dengan pengumpulan 56 mata keseluruhan dan satu Winner Winner Chicken Dinner.
Mengikut kiraan pada hari kedua, sebanyak ¥60,000 ((RM38,000) diberikan kepada pasukan yang mendapatkan mata bunuh tertinggi setiap perlawanan.
Foto: Warga J
PEI 2021 boleh disaksikan di page Facebook Onthego dan juga Master Ramen.
Dingoz MPX sebelum ini menjadi juara liga PMPL MYSG S3 selepas meraih tempat pertama dengan perbezaan hanya enam mata dengan Team Secret.

Dingoz dan Team Secret kemudiannya dijemput menyertai kejohanan Peace Elite Asia Invitational (PEI 2021).
Kejohanan tersebut adalah untuk permainan Game For Peace iaitu PUBG Mobile versi China.

PEI 2021 menawarkan hadiah terkumpul kira-kira RM1.9 juta.


University of Wollongong Malayisa KDU (UOW Malaysia KDU) merupakan salah satu universiti di Malaysia yang mempunyai kursus Sarjana Muda Pembangunan Permainan Video. Pada musim panas setiap tahun, mereka mengadakan acara pembentangan projek pelajar-pelajar kursus tersebut.
Pada tahun ini, acara tersebut diadakan secara digital sepenuhnya akibat pandemik COVID-19. Laman web Vitrual SEA telah menyenaraikan beberapa permainan video yang menarik yang dibangunkan oleh pelajar-pelajar UOW Malaysia KDU.
Kesemua permainan yang disenaraikan boleh dicuba secara percuma melalui pautan yang disertakan.

Blood Moon: Genesis

Jika anda meminati permainan yang cara permainannya mirip judul-judul seperti Dark Souls dan Bloodborne, anda patut mencuba Blood Moon: Genesis. Anda mengawal seorang pahlawan bernama Aiko yang boleh bertukar antara dua cara perlawanan berbeza untuk menewaskan musuh kuat bernama Shuten Doji.
Muat turun untuk PC di sini.

Don’t Stop The Party

Don’t Stop the Party ialah permainan multi-pemain perlawanan arena yang bertemakan muzik. Anda boleh main bersama tiga orang rakan-rakan lain secara luar talian menggunakan alat kawalan PlayStation 4 (PS4).
Muat turun untuk PC di sini.

A Flower That Recalls

Tidak seperti dua judul di atas, A Flower That Recalls lebih fokus terhadap jalan cerita. Ia merupakan sebuah permainan point and click yang berkisahkan tentang usaha seorang anak mencari kebenaran di sebalik kehilangan ibunya.
Muat turun untuk PC di sini.

Pantang

Pantang ialah satu lagi permainan point and click yang juga mempunyai elemen seram. Anda akan bermain sebagai seorang isteri yang berketurunan Peranakan yang menghadapi masalah dalam perkahwinannya. Selepas sebuah pergaduhan dengan suaminya, isteri tersebut cuba untuk melarikan diri tetapi sesuatu yang menyeramkan menghalangnya.
Muat turun untuk PC di sini.

Chonky

Mereka yang kerap menggunakan media sosial semestinya tahu tentang jenaka memanggil kucing gemuk “chonk” atau “chonky”. Dalam permainan Chonky, anda bermain sebagai seekor kucing bernama Chonky dan anda perlu bergolek untuk menerokai pulau dan membantu haiwan-haiwan lain di pulau tersebut.
Muat turun untuk Android di sini.

Mecha Martial Arts

Seperti yang dinyatakan pada nama permainan ini, Mecha Martial Arts ialah sebuah permainan di mana anda bermain sebagai robot dan berlawan. Apa yang menarik tentang permainan ini ialah anda akan menggunakan seni pertahanan diri yang berasal dari pelbagai negara Asia Tenggara.
Muat turun untuk Android di sini.

Slime Pewpew

Dalam Slime Pewpew, anda bermain sebagai David, seorang pembasmi makhluk perosak. Anda ditugaskan untuk hentikan pengerumunan slime di sebuah makmal.
Muat turun untuk Android di sini.

Head Rescue

Head Rescue merupakan permainan multi-pemain di mana tugasan anda ialah untuk menyelamatkan tebusan untuk mendapatkan markah tertinggi. Terdapat mod 1v1 yang membolehkan anda untuk bersaing dengan pemain lain. Berhati-hati, anda juga perlu mengelak pelbagai jenis perangkap.
Muat turun untuk Android di sini.

Sumber: Virtual SEA
Ikuti kami di Facebook dan Instagram.
Saksikan kami di YouTube.


Setiap posisi pemain di dalam Mobile Legends amat penting untuk memperkuatkan lagi setiap pasukan.
Jika sebuah pasukan itu mempunyai keserasian yang tinggi serta mengetahui setiap peranan yang dipegang oleh mereka maka mereka akan menjadi sebuah pasukan yang kuat.
Suhaz Esports ada berkongsikan tips bagaimana ingin bermain offlaner dengan betul. Tips itu disampaikan oleh pemain mereka iaitu Hyhy.

View this post on Instagram

A post shared by Suhaz Esports (@suhaz.esports)

Menurut beliau, seorang offlaner itu memerlukan kesedaran terhadap peta (Map awareness) yang tinggi. Ini kerana mereka akan dapat mengelakkan diri dari dikepung dan ditumbangkan oleh musuh.
Setiap kali anda melakukan push atau farming, pastikan anda melihat peta itu untuk memastikan kebarangkalian musuh akan datang untuk melakukan serangan.
Selain itu, Hyhy juga memesan bahawa setiap offlaner perlu membuat keputusan yang betul. Jika keputusan yang dibuat itu salah maka ia akan memberikan kesan kepada pasukan kerana offlaner memainkan peranan penting di dalam pasukan.
Offlaner juga harus banyak berkomunikasi di dalam pasukan, mereka selalu membaca peta untuk memberitahu pasukan tentang apa langkah seterusnya yang harus dibuat dan adakah ianya berbaloi untuk pasukan mereka.
Akhir sekali, Hyhy menyatakan hero yang overpowered di dalam kemaskini terkini adalah Yu Zhong, Esmeralda dan Balmond. Ketiga-tiga hero ini sangat sesuai dimainkan sebagai offlaner.
Jika anda mengalami kesukaran untuk bermain sebagai offlaner, anda boleh mencuba tips yang diberikan oleh Hyhy ini. Selamat mencuba!


Masih ingat Bill dalam Left 4 Dead? Karakter yang sangat caring, leaderlike dan cool sepanjang masa dengan rokok di tepi bibir.
Bagi peminat Left 4 Dead, pastinya menyedihkan apabila mendengar khabar voice actor, Jim French untuk karakter Bill Overbeck kini telah meninggal dunia pada umur 89 tahun.
Dulunya seorang veteran di World War II, French adalah salah seorang voice actor sepenuh masa yang juga menerbitkan teater radio di stesen komersial di Amerika Syarikat.
Dalam peranannya sebagai William “Bill” Overbeck (Left 4 Dead), karakter itu adalah seorang veteran dari Vietnam yang juga salah seorang daripada empat original survivor menempuh wabak zombi.
Walaupun pemain boleh memilih seorang daripada empat yang terselamat, Bill adalah yang paling dikenali sebagai ketua pasukan kerana umurya dan khidmat dalam military service. Pesonanya dilihat daripada beret Special Forces dan menghisap rokok.
James R. French dilahirkan pada 1929 di Seattle. Ketika Perang Dunia ke-2, dia seorang penulis dan penyampai berita untuk rancangan mingguan yang disiarkan untuk Armed Forces Radio Service. Selepas tamat perang, dia kembali ke kampung halaman dan meneruskan karier penyiaran.
Pencapaiannya adalah mendapat kredit untuk penulisan dan persembahan lebih daripada 500 siaran rancangan ketika televisyen begitu popular dan menjadi medium harian.

Dia juga dikenali dengan kerjanya mengalih suara Father Grigori dalam Half Life 2 dan Elder Titan Dota 2. Ketiga-tiganya diterbitkan oleh Valve Corp.


Garena baru-baru ini umum kolaborasi antara Free Fire dan pelakon serta pengamal martial arts Indonesia iaitu Joe Taslim.
Beliau kali pertama muncul dalam permainan mudah alih battle royale itu sebagai pemain Indonesia yang boleh dimainkan.
Joe yang juga dikenali sebagai Jota dalam permainan tersebut boleh dimainkan bermula hari ini di Indonesia dahulu, disusuli dengan pelancaran seluruh dunia pada 18 Mac. Kolaborasi ini dibuat bagi menunjukkan elemen dan budaya Indonesia kepada dunia.

Jota adalah seorang military spy yang menyamar sebagai stuntnman yang mahir dalam aktiviti parkour dan dilengkapi kuasa Sustained Raid. Jika anda membunuh menggunakan SMG atau Shotgun, Jota boleh sembuhkan nyawa kembali sebanyak 40 HP dengan lima saat cooldown.
Joe akan membintangi sebagai Sub Zero dalam adaptasi filem Mortal Kombat.
Bagi yang tak mengenalinya, Joe popular selepas membintangi The Raid, Fast & Furios 6 dan Star Trek Beyond. Joe juga akan memainkan watak ikonik Sub-Zero dalam Mortal Kombat sempena adaptasi dari permainan video yang sama.
Ikuti kami di Facebook dan Instagram.
Saksikan kami di YouTube.


Pelakon British, Asa Butterfield nampaknya semakin murah rezeki apabila dilamar masuk menyertai keluarga Team Liquid.
Butterfield yang juga pelakon popular siri Netflix (Sex Education), Miss Peregrine’s Home for Peculiar Children dan Ender’s Game ini mempunyai personaliti yang bersahaja dan selalu aktif di Twitter. Di bawah adalah pengumumannya menerusi satu ciapan.

YOOOOO??!
Kind of unreal, I remember finding all the Starcraft2 streams on liquipedia back in the day, they were the first esports team even I knew of.
Thanks for bringing me in gang 🙏🏼 let’s do some coooool shit 👀 https://t.co/g16QgHFPOh
— Asa Butterfield (@asabfb) October 7, 2020

Ramai yang tertanya-tanya sekarang, game apa yang beliau sering mainkan? Sebelum ini Butterfield pernah bermain secara kompetitif dalam e-sukan sebagai pemain Super Smash Bros. Ultimate. Butterfield juga pernah bermain untuk Panda Global di bawah nama Stimpy.
Judul e-sukan kegemarannya adalah Smash dan Dota 2.
Team Liquid mungkin meletakkan Butterfield sebagai pencipta kandungan mereka dan meneruskan kerjaya sebagai streamer di Twitch. Kali terakhir akaunnya aktif adalah pada 2017 jadi mungkin ini bakal berubah kelak.
Sumber rujukan: VP Esports
Ikuti kami di Facebook, Twitter dan Instagram. Saksikan kami di YouTube.


Pada penghujung bulan Mac, Square Enix mengumumkan Nier Replicant ver.1.22474487139… (ya, itu tajuk penuhnya). Yoko Taro (pengarah Nier) telah berkongsi maklumat baharu mengenai judul tersebut.
Pengguna Twitter Storm Yorha telah menterjemah laporan daripada isu terbaru majalah Famitsu yang mempunyai beberapa kenyataan daripada Yoko Taro.

YokoTaro FINALLY dropped new NieR Replicant infos!
 -It’s “much more” than a remaster
-Gameplay has been reworked to please Automata fans
-PlatinumGames staff helping
-They want everything to feel “new” and more polished
-Camera work stays the same
-New VAs performances pic.twitter.com/9bJXxcH2ZU
— ✨ Storm Yorha ✨ (@StormYorha) April 28, 2020

Berikut adalah maklumat yang dikongsi dalam laporan tersebut:

Ia bukan sekadar remaster yang menambahbaik grafik dan audio.
Cara permainan diubah agar lebih selesa buat peminat Nier Automata.
Pembangun dari studio Platinum Games turut terlibat.
Lakonan suara baharu (dirakam semula) tetapi masih mengekalkan pelakon suara asal sekurang-kurangnya untuk watak-watak utama.
Watak-watak baharu akan diperkenalkan.
Pelakon suara 2B dan 9S dari Nier Automata turut terlibat.

Dalam isu yang sama, beberapa screenshots baharu juga telah didedahkan:

Nampaknya Yoko Taro mempunyai rancangan yang agak besar untuk judul ini kerana terdapat banyak perubahan yang menarik berbanding dengan Nier yang pertama.
Walaubagaimanapun, penulis masih berharap Nier Replicant akan mengekalkan kebanyakan aspek Nier yang asal kerana ia mempunyai kelebihan tersendiri yang jauh berbeza dengan Nier Automata.
Sumber: ryokutya2089, Twinfinite
Ikuti kami di Facebook dan Instagram.
Saksikan kami di YouTube.


Elliot Gindi dikenali ramai peminat Genshin Impact sebagai pelakon suara Bahasa Inggeris Tighnari yang juga salah satu karakter dalam Genshin Impact.
Dia kini menjadi tumpuan orang ramai apabila beberapa tuduhan salah laku dan gangguan seksual dibuat olehnya.
Malah, pelakon suara itu sendiri berkongsi satu ciapan Twitter mengaku atas beberapa kesalahannya, termasuk menafikan pertuduhan dan memohon maaf.

I owe an apology
 Read: https://t.co/y6d3Z1KyQf
— Elliot (@ElliotGindiVO) February 8, 2023

Kontroversi ini menjadi begitu besar dalam komuniti Genshin Impact dan ramai peminat dan rakan sekerja berasa marah dan kesal terhadap Gindi.
Hal yang dikongsi oleh beberapa individu tentang perkara yang dibuat oleh Elliot Gindi di mesej Discord.

So apparently people want screen recordings to make sure we aren’t faking it, which is completely fair!
 I can offer at least this much. https://t.co/lNgFBsg4fQ pic.twitter.com/9E3jDy3eUV
— Phiotan (@phiotan) February 8, 2023

Salah seorang pelakon suara Genshin Impact terkenal Zach Aguilar (Aether Traveler) juga ada menyuarakan rasa kesal, marah dan tidak mahu lagi ada kaitan dengan pelaku itu.

Disappointed and angry. I have removed the stream with Elliot and will no longer be associating with him. I refuse to give someone like this a platform in any way. To use your power this way over fans is disgusting and shameful. My heart goes out for the victims of this situation
— Zach Aguilar (@airzach) February 8, 2023

Kesemua kesalahan dan gangguan seksual yang dibuat oleh Elliot Gindi juga dimuat naik ke Google Docs tapi sudah dibuang oleh Google.

So apparently people want screen recordings to make sure we aren’t faking it, which is completely fair!
 I can offer at least this much. https://t.co/lNgFBsg4fQ pic.twitter.com/9E3jDy3eUV
— Phiotan (@phiotan) February 8, 2023

Menurut Kotaku, HoYoverse mengatakan mereka kesal dengan apa yang berlaku terhadap peminat, komuniti dan semua orang yang terlibat.
Mereka kini dalam perbincangan bersama studio pelakon suara untuk mendapatkan penyelesaian bersama.
Hal ini bukan kali pertama berlaku, Li Yuantao selaku pelakon suara Oz Bahasa Mandarin juga dikenakan tindakan oleh HoYoverse pada Oktober tahun 2021 kerana memanipulasi peminatnya untuk perkara seksual.


Antara persoalan terbesar untuk rancangan live-action The Witcher yang bakal diterbitkan oleh Netflix sejak diumumkan pada tahun lepas adalah siapakah yang akan melakokan teraju utama, Geralt of Rivia. Nampaknya mereka telah memilih seorang pelakon yang terkenal dengan watak adiwira untuk bermain watak Geralt.
Tanpa disangka-sangka, Henry Cavill bertukar mantel Superman dan bakal menghunus pedang sebagai Geralt dalam rancangan Netflix The Witcher akan datang.

Karisma Henry Cavill sudah lama menarik perhatian penerbit eksekutif Lauren Schmidt Hissrich. Menurut satu tweet oleh Hissrich, Cavill merupakan pelakon pertama yang memahami watak Geralt dan beliau percaya keterujaan Cavill akan ditonjolkan dalam adaptasi TV akan datang.
Sebelum ini, Henry Cavill pernah meluahkan hasrat kepada IGN untuk memainkan watak Geralt dalam adaptasi TV. Jika korang tak tahu, Cavill juga adalah seorang gamer yang sukakan Skyrim dan World of Warcraft. Lebih menarik lagi, beliau juga peminat tegar siri novel asal yang menjadi inspirasi untuk game The Witcher.
Siri Netflix The Witcher akan difilemkan sebanyak lapan episod pada musim pertama. Rancangan live-action The Witcher akan berdasarkan lapan novel fantasi terkenal dengan nama sama yang dikarang oleh penulis Poland, Andrzej Sapkowski.
Namun, populariti The Witcher dipertingkatkan lagi apabila diadaptasikan menjadi komik dan tiga game RPG yang dibangunkan oleh CD Projekt Red dengan The Witcher 3: Wild Hunt masih lagi menitip di bibir gamers sebagai game paling best sepanjang zaman.
Kalau korang masih ragu-ragu tentang penampilan Cavill tidak nampak sama langsung dengan Geralt, seorang peminat bosslogic menghasilkan satu poster tidak rasmi bagi rancangan Netflix The Witcher yang tertera di bawah:

Dengan magik Hollywood seperti efek CGI dan juga mekap, rasanya boleh sahaja Cavill boleh mirip serupa dengan Geralt.
Kalau Superman bakal melakonkan Geralt of Rivia, saya tertanya-tanya siapakah yang akan memainkan watak Yennefer, Triss dan Ciri pula?
Setakat ini, Netflix tidak mendedahkan tarikh tayangan rasmi untuk rancangan The Witcher.
Sumber: Polygon


Pelakon tanah air yang dikenali menerusi filem Juvana, Zahiril Adzim atau BobbySan dalam kalangan peminatnya mengumumkan tidak lagi strim sepenuh masa di Facebook Gaming atas sebab-sebab tertentu.
Menerusi kenyataan di Facebook page miliknya semalam, Zahiril berkata, dia tak lagi menjadi Facebook Partner (satu ruang kerjaya yang membolehkan streamer-streamer memperoleh pendapatan).
Katanya lagi, beliau berterima kasih kepada peminat yang tak henti memberi sokongan daripada awal.
“Terima kasih banyak kepada semua yang sokong dari hari pertama saya menjadi FB Partner streamer hingga lah hari – hari terakhir saya ini.
“Terima kasih kepada ANGKATAN BOBBYSAN & penyokong yang menjadi tulang belakang saya selama ini. Tak lupa juga pada yang mendermakan Stars selama ini, pengikut dan penonton yang supporting gila – gila,” tulisnya.
Pun begitu, beliau akan tetap memenuhi watch hours yang diperuntukkan dalam sebulan iaitu sebanyak 80jam baginya. Katanya lagi, jika kelapangan, dia akan terus strim dan live di Facebook buat peminat.
Zahiril bagaimanapun tak mendedahkan sebab sebenar dengan langkah yang diambil ini.
Seharapnya semua urusan akan berjalan lancar!
Bagi yang mengikutinya, Zahiril Adzim adalah seorang pelakon dan streamer tempatan yang gemar mempertontonkan gameplay PUBG Mobile kepada peminatnya. Zahiril juga ada menyertai acara komuniti bersama streamers tempatan lagi bagi mengukuhkan silaturahhim antara mereka.
Sumber: BobbySan
Foto: Harian Metro


Ibu mana yang tidak terkejut apabila lebih RM10,000 dibelanjakan anak untuk permainan video. Itulah yang dirasai pelakon, Zarina Zainuddin apabila anak bongsunya Adam, 15 tahun membeli tiga permainan video dalam talian menggunakan duit simpanan untuk pendidikan pada masa depan,
Dalam satu temubual bersama Harian Metro, Zarina berkata dia memang memberi kad bank untuk memudahkan anaknya membeli data internet dan makanan dalam talian tapi tidak menyangka anaknya akan membeli permainan video menggunakan duit simpanan yang dikumpul di dalam akaun peribadinya.
Anak Zarina  dikatakan membeli tiga permainan video yang berharga sekitar RM3,000 hingga RM5,000 dan anaknya juga mengakui kesilapan dan kesal atas tindakannya.
Zarina sebelum ini memuatnaik satu video mengenai hal ini dan kemudiannya memadamnya selepas dikecam netizen. Beliau menyatakan tujuannya memuatnaik video tersebut bukanlah untuk mengaibkan anaknya, sebaliknya untuk menjadikan perkara  yang berlaku pada anaknya sebagai teladan orang ramai buat ibu bapa supaya cakna perihal anak-anak mereka.
“Saya sudah memadam hantaran itu dan saya beritahu Adam yang saya nak dia menghargai apa yang saya lakukan untuknya selama ini. Sebagai ibu saya sangat terkesan dengan benda ini tapi orang luar tak faham perasaan saya. Mereka ingat saya muat naik video untuk tujuan nak malukan dia.”
Zarina juga berkata, dia sangat tegas dengan anak-anaknya dan jika mereka lakukan kesalahan, mereka kena mengaku dan menanggung kesan-kesannya.
Sumber rujukan: Harian Metro


Garena Free Fire berhasrat untuk memperluaskan pengaruh e-sukan bagi permainan mereka dengan penganjuran tiga kejohanan utama sepanjang tahun depan.
Ini adalah salah satu dari pelan e-sukan 2021 bagi Free Fire.

Pertama sekali, pelan ini akan dimulakan dengan kejohanan Free Fire MCP Majors Season 1 pada Januari, diikuti dengan Free Fire Malaysia Championship antara Mei hingga Julai dan Free Fire MCP Majors Season 2 antara Julai  hingga September.
Kejohanan baru ini akan meningkatkan lagi tahap kompetitif dan ekosistem e-sukan tempatan dengan menyediakan platform kepada pemain menonjol bakat dan bekerjasama di peringkat kebangsaan. Tiga kejohanan ini akan mempertandingkan hadiah keseluruhan AS$150,000 (RM605,000).

Free Fire MCP Majors

Kejohanan ini akan dibuka kepada semua pemain dan pasukan dari Malaysia, Kemboja dan Filipina.
Kedua-dua musim akan dimulakan dengan kelayakan untuk menemukan 24 pasukan teratas dari tiga negara. Ia kemudian ditamatkan dengan pusingan kelayakan final selama dua hari untuk memilih 12 pasukan  ke peringkat liga.
Yang akan menyertai 12 pasukan ini adalah enam pasukan teratas dari Free Fire Tri-Nation Cup. Sebanyak 18 pasukan akan bertarung selama enam minggu untuk mara ke Grand Final.
Bagi pasukan enam teratas di Grand Final, mereka akan menerima slot jemputan khas ke MCP Majors musim seterusnya.

Free Fire Malaysia Championship

Kejohanan Malaysia ini akan mengambil bahagian antara dua musim MCP Majors. Ia dianjurkan khas untuk Malaysia bagi mencari bakat tempatan dan menggilap bakat mereka di peringkat kebangsaan.
Puluhan pasukan akan bertarung di pusingan kelayakan untuk menjadi antara 48 pasukan terbaik ke kelayakan final.
18 pasukan terbaik di kelayakan final akan bermain peringkat liga untuk empat minggu dan 12 teratas akan ke Grand Final.
Free Fire sebelum ini memenangi anugerah Permainan Mudah Alih E-Sukan Terbaik di Esports Awards 2020.


Riot Games Asia Tenggara mengumumkan pelan E-Sukan 2021 dan pelan kejohanan bagi institusi pengajian tinggi (IPT) untuk permainan Wild Rift.
Dalam satu kenyataan, Riot berkata, e-sukan Wild Rift akan dimulakan dengan kejohanan berskala kecil pada Januari hingga Mac untuk memperkenalkan kepada penonton bakat dan pasukan baru bagi setiap rantau.
Pada bulan April, kejohanan ini akan berubah ke lapan lokasi spesifik untuk pertandingan litar rasmi yang mana mereka akan bertarung merebut gelaran juara peringkat kebangsaan.
Selepas itu, juara ini akan bersaing dengan juara kebangsaan lain di peringkat Asia Tenggara.
Riot akan bekerjasama dengan ESL untuk kejohanan e-sukan di Malaysia dan The Gaming Company untuk e-sukan peringkat institusi pengajian tinggi.
“Kami faham pemain tidak sabar untuk kejohanan Wild Rift pada tahun depan jadi kami ingin memberikan satu pengalaman yang tak dapat dilupakan bersama organisasi e-sukan sepanjang tahun 2021,” kata Chris Tran, Ketua E-Sukan di Riot Games Asia Tenggara, Taiwan dan Hong Kong.


Riot Games mengeluarkan Champion Roadmap baru untuk September 2021 yang mendedahkan beberapa berita buruk kepada peminat yang menunggu AD Carry berikutnya.
Pasukan dev pada awalnya merancang untuk melepaskan AD (Attack Damage) Carry pada akhir tahun ini tetapi peminat harus menunggu sehingga 2022 untuk mendapatkan Champion baru.
Penerbit utama League of Legends, Ryan ‘Reav3’ Mireles menyatakan dalam peta jalan bahawa dua Champion baru “Pada asalnya dimaksudkan untuk dilancarkan dalam acara, tetapi ketika perkembangan berjalan, ia menjadi jelas bahawa Champion itu tidak begitu sesuai.
“Kami merasa gembira dengan tujuan kedua-dua Champion ini dan tidak mahu mengubahnya agar sesuai dengan acara ini, jadi kami memutuskan untuk teruskan dengan Champion ini,” katanya.
Oleh itu, Champion ADC ini akan dilancarkan pada awal tahun 2022 dan Champion Support juga akan dilancarkan dalam sebuahkemas kini akan datang.
Penambahbaikan Visual
Pasukan seni dan visual League of Legends sudah bergerak menjalankan projek Art & Sustainability Update (ASU) yang bertujuan untuk membawa beberapa Champion yang lama dengan standard kualiti moden League, menyelesaikan masalah teknikal yang lebih lama, dan mempermudah untuk membuat kosmetik baru untuk Champion itu pada masa akan datang.
Marksman Baru

Riot juga mengacah Champion Marksman yang akan diperkenalkan pada suatu masa akan datang.
Riot merancang untuk membuat seorang Champion yang mudah bergerak, dan menyerang dari jauh. Selain itu, Champion ini juga akan meneroka konsep serangan asas yang lebih unik dalam League.
Udyr

Udyr mendapat kemas kini visual dan grafik (VGU) tetapi tidak ada kata rasmi mengenai bila ia akan tersedia.
Riot Games akan mengeluarkan blog yang terpisah untuk membincangkan perubahan reka bentuknya dalam waktu dekat. Pereka Justin ‘Riot Earp’ Albers telah mengusahakan perubahan Udyr dan akan membuat setiap pendiriannya berkaitan dengan demigod Freljordian, idea yang diterima dengan baik yang disebarkan kepada komuniti di blog sebelumnya.
Riot akan mengumumkan kemaskini visual yang baru pada sekitar hujung tahun ini.


Pelancaran Crimson Desert sudah ditunda ke tarikh yang belum ditetapkan. Akaun Twitter rasmi Crimson Desert membuat perkongsian mesej dari pasukan yang membangunkan permainan itu bagi mengumumkan kelewatan itu.
Alasan mereka adalah ianya memerlukan lebih banyak masa untuk menambahkan idea baru ke dalam permainan. Pearl Abyss mengatakan kelewatan ini akan membolehkan mereka membuat permainan yang lebih hebat dan mengagumkan.
“Saat ini kami berusaha keras untuk mengembangkan Crimson Desert, di mana ianya berkembang dengan pesat dengan pengalaman yang baru dan menarik” ujar mereka. “Namun begitu, kami memutuskan bahawa kami perlu mendedikasikan lebih banyak masa untuk menambahkan idea baru menjadikan ia sebuah permainan yang hebat dan mengangumkan,” tambah mereka.

An important message from the #CrimsonDesert team: pic.twitter.com/pKJPBNyW3P
— Crimson Desert (@CrimsonDesert_) July 29, 2021

Mesej diteruskan untuk menjelaskan bahawa pasukan mereka memutuskan untuk menunda Crimson Desert bagi memberi ruang kepada pasukan menghasilkan “pengalaman terbaik” kepada pengguna. Selain itu, untuk memastikan kesihatan ahli pasukan dalam melakukannya. Anda boleh membaca pengumuman sepenuhnya di dalam tweet Crimson Desert di atas.
Crimson Desert diumumkan pada bulan November 2019 sebagai salah satu dari tiga permainan Pearl Abyss baru (Plan 8 dan DokeV adalah dua permainan lain yang diumumkan). Ia direka oleh bekas pereka RYL Online, Jason Jung dan pada asalnya ditetapkan sebagai spin off MMORPG Black Desert Online.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Beberapa hari yang lalu, maklumat mengenai tarikh pelancaran permainan video Crysis Remastered telah tertiris akibat judul tersebut disenaraikan di Microsoft Store terlalu awal. Maklumat tersebut tepat tetapi ia kini telah diubah.
Crytek telah mengeluarkan kenyataan untuk memberitahu bahawa pelancaran Crysis Remastered telah ditangguh selama “beberapa minggu“. Malangnya, studio tersebut tidak menyatakan sebuah tarikh pelancaran baharu.

We would like to share an important update with you all! pic.twitter.com/ylu0OisDf3
— Crysis (@Crysis) July 1, 2020

Menurut kenyataan daripada Crytek, penangguhan ini dilakukan kerana studio tersebut ingin menggilapkan lagi judul tersebut agar ia menepati jangkaan para peminat siri Crysis.
Crytek juga menyatakan mereka sedar tentang ketirisan maklumat yang telah berlaku baru-baru ini dan mereka mengambil kira segala maklum balas dan reaksi peminat, tidak kira negatif atau positif.
Ikuti kami di Facebook dan Instagram.
Saksikan kami di YouTube.


Death Stranding dilancarkan di PlayStation 4 (PS4) pada tahun lepas dan Kojima Productions telah mengumumkan bahawa versi PC judul tersebut akan dilancarkan pada bulan Jun tahun ini. Malangnya, tarikh tersebut terpaksa diubah.
Pada penghujung bulan Mac, salah seorang kakitangan Kojima Productions disahkan menghidapi COVID-19. Pejabat studio tersebut kini telah ditutup dan para pekerja diarahkan untuk bekerja dari rumah.

Following the temporary closure of KOJIMA PRODUCTIONS, we have had to delay the PC launch of DEATH STRANDING to July 14, 2020, to allow more development time amidst the current work-from-home orders in place. Thank you all for your patience and continued support!#keeponkeepingon pic.twitter.com/euOmebcdQj
— KOJIMA PRODUCTIONS (Eng) (@KojiPro2015_EN) April 21, 2020

Perkembangan ini menjejaskan pembangunan Death Stranding versi PC. Oleh itu, tarikh pelancaran judul tersebut telah ditunda ke 14 Julai 2020.
Death Stranding versi PC akan diedarkan melalui Steam dan Epic Games Store. Ia akan mempunyai beberapa ciri istimewa yang tidak ada di versi PS4 seperti framerate tidak terhad dan sokongan resolusi ultrawide.
Kami di MyGameOn sentiasa berharap kakitangan Kojima Productions sihat dan selamat di rumah masing-masing.
Ikuti kami di Facebook dan Instagram.
Saksikan kami di YouTube.


Pelancaran permainan sihir dunia terbuka Hogwarts Legacy telah ditunda ke tahun 2022. Perkara ini diumumkan oleh penerbitnya Warner Bros. Interactive Entertainment.

pic.twitter.com/9zqii6DZLm
— Hogwarts Legacy (@HogwartsLegacy) January 13, 2021

Permainan yang berlangsung dalam dunia Harry Potter ini sepatutnya dilancarkan pada tahun ini. Warner Bros. Interactive Entertainment menyatakan bahawa penangguhan ini terpaksa dilakukan untuk memberikan masa yang secukupunya dalam proses pembangunan.
Walaupun ini adalah satu berita yang mengecewakan, ia bukan sesautu yang tidak disangka. Pandemik COVID-19 menyebabkan gangguan terhadap usaha pembangunan permainan video di seluruh dunia.
Ikuti kami di Facebook dan Instagram.
Saksikan kami di YouTube.


Studio Hangar 13 dan syarikat penerbitan 2K Games telah mengumumkan bahawa tarikh pelancaran Mafia: Definitive Edition telah ditangguh ke 25 September tahun ini. Sebelum ini, ia dijadualkan untuk tiba di PC, PlayStation 4 (PS4), dan Xbox One pada 28 Ogos.
Menurut kenyataan yang dikeluarkan oleh pihak pembangun dan penerbit, penangguhan ini berpunca daripada pandemik COVID-19. Pembangunan permainan video lain seperti No Straight Roads dan Baldur’s Gate III juga menghadapi masalah akibat pandemik ini.

Untuk memastikan peminat siri permainan video Mafia tidak rasa terlalu kecewa, 2K Games telah mengeluarkan video di atas yang menunjukkan permainan bertempoh 15 saat. Mereka akan mendedahkan lebih banyak aspek permainan tersebut pada 22 Julai ini.
Ikuti kami di Facebook dan Instagram.
Saksikan kami di YouTube.


Activision telah mengumumkan bahawa pelancaran untuk musim-musim baharu bagi kebanyakan permainan video mereka telah ditangguh apabila mengambil kira pergolakan yang sedang berlaku di Amerika Syarikat.
Perkara ini dikongsikan melalui akaun rasmi Twitter Call of Duty. Mereka menyatakan musim ke-empat Call of Duty: Modern Warfare, dan musim ke-tujuh Call of Duty: Mobile akan ditangguh sehingga tarikh yang belum ditetapkan.

pic.twitter.com/8uNhuhDGAp
— Call of Duty (@CallofDuty) June 2, 2020

Pada asalnya, musim baharu judul-judul tersebut sepatutnya dilancarkan pada minggu ini. Activision menyatakan mereka membuat keputusan kerana mereka mahu “keadilan dan pengubahan dapat didengar dan dilihat”.
Ikuti kami di Facebook dan Instagram.
Saksikan kami di YouTube.


Wan Hazmer, pengarah permainan video No Straight Roads di studio tempatan Metronomik, telah mengumumkan bahawa pelancaran No Straight Roads terpaksa ditangguh dan tidak akan dilancarkan pada 30 Jun 2020 seperti yang diumumkan sebelum ini.
Berita ini disampaikan melalui sebuah video yang dimuat naik oleh Wan Hazmer di Facebook. Beliau menyatakan penangguhan ini berlaku akibat pandemik COVID-19 yang menimbulkan pelbagai masalah.

Please head over to Facebook for an update on No Straight Roads from game director Wan Hazmer: https://t.co/CY3i26hae7
— No Straight Roads 🎸 (@NoStraightRoads) May 26, 2020

Pada waktu ini, tarikh pelancaran No Straight Roads di beberapa kedai mungkin ditetapkan pada 31 Ogos 2020 tetapi tarikh tersebut hanya diletakkan sementara menunggu tarikh pelancaran baharu.
Seperti ramai peminat di luar sana, Wan Hazmer dan pasukannya di Metronomik turut merasa kecewa dengan penangguhan ini. Walaubagaimanapun, masih terdapat aktiviti yang menarik seperti Pertandingan #StayHomeAndRap yang boleh disertai oleh warganegara Malaysia.
Ikuti kami di Facebook dan Instagram.
Saksikan kami di YouTube.


Square Enix telah mengumumkan bahawa tarikh pelancaran Outriders telah dipindahkan ke 1 April ini. Sebelum ini, Square Enix merancang untuk melancarkan permainan tersebut pada 2 Februari ini.
Sama seperti kebanyakan permainan bertaraf AAA, Outriders boleh dipra-tempah pada harga RM239 di PlayStation Store dan pada harga RM234 di Steam. Harga yang tinggi ini merupakan satu pelaburan besar untuk kebanyakan pemain. Oleh itu, Square Enix memberi peluang kepada kita semua untuk mencuba permainan ini dalam sebuah demo percuma.

Demo percuma Outriders akan dilancarkan 25 Februari tahun ini. Para pemain boleh mencuba beberapa jam pertama permainan ini secara bersendiri atau secara multi-pemain dengan rakan-rakan. Kesemua empat kelas watak boleh dimain dalam demo ini.
Ini merupakan kali kedua pelancaran Outriders ditunda. Penulis berharap ini tidak bermaksud proses pembangunan permainan ini sedang melalui apa-apa masalah besar.
Outriders akan dilancarkan untuk PC, PlayStation 5 (PS5), PlayStation 4 (PS4), Xbox Series, dan Xbox One. Versi Google Stadia akan dilancarkan pada masa depan.
Ikuti kami di Facebook dan Instagram.
Saksikan kami di YouTube.


Ubisoft telah mengumumkan penundaan pelancaran Prince of Persia: The Sands of Time Remake. Malangnya, penerbit tersebut hanya mampu menyatakan ia akan dilancarkan pada “satu tarikh kemudian”.
Permainan ini pada asalnya dirancang untuk dilancarkan pada 21 Januari tahun ini, lalu ia diubah ke 18 Mac tahun ini. Kenyataan yang dikeluarkan oleh Ubisoft tidak menerangkan sebab utama di sebalik penundaan ini. Penulis yakin punca utama adalah gangguan kerja dari pandemik COVID-19 dan Ubisoft juga tidak mahu mengulangi kesilapan Cyberpunk 2077.

Another update from Prince of Persia: Sands of Time Remake dev team: pic.twitter.com/O6OOmYXhOD
— Prince of Persia (@princeofpersia) February 5, 2021

Prince of Persia: The Sands of Time Remake akan dilancarkan untuk PC, PlayStation 4 (PS4), dan Xbox One. Versi konsol generasi kini belum diumumkan.
Ikuti kami di Facebook dan Instagram.
Saksikan kami di YouTube.


Valve hari ini mengumumkan pelancaran bagi PC mudah alih mereka, Steam Deck, terpaksa ditangguhkan selama dua bulan.
Pengumuman penangguhan ini diumumkan melalui akaun rasmi Steam Deck, menyatakan bahawa pelancaran peranti berkenaan akan ditangguhkan daripada bulan Disember kepada bulan Februari tahun depan.

Steam Deck is delayed by two months. Learn more here https://t.co/BOxpdrMGIr pic.twitter.com/5txJxSoJu9
— Steam Deck (@OnDeck) November 10, 2021

“Kami memohon maaf mengenai hal ini,” kata pihak Steam melalui blog mereka. “Kami sudah melakukan yang terbaik untuk tangani isu bekalan global, tetapi berikutan kekurangan bahan, komponen tidak sampai ke fasiliti pembuatan kami dalam masa yang ditetapkan untuk memenuhi tarikh awal pelancaran.”
Steam Deck adalah PC mudah alih yang menumpukan permainan yang mempunyai pelbagai konfigurasi daripada model asal yang dijual bermula AS$399 (RM1,661) sehingga versi termahal AS$649 (RM2,700).
Sumber: ComicBook.


Impact Integrated, sebuah konglomerat sosial di bawah Kementerian Belia dan Sukan Malaysia (KBS) akan menganjurkan Kejohanan E-Sukan Malaysia menerusi inisiatif Esports Integrated (ESI), Fasa 1 dijangka pada November ini.
Ketua Pegawai Eksekutifnya, Ahmed Faris Amir berkata, pihaknya akan membuka peluang kepada atlet e-sukan di bandar dan luar bandar untuk menyertainya.
“Di bawah pelan Litar E-Sukan Malaysia, kejohanan yang akan diadakan pada peringkat kebangsaan ini dijangka bermula pada November.
“Selain itu, terdapat liga e-sukan Malaysia yang mana penyertaan dari pelbagai tahap pendidikan dari sekolah hinggalah ke universiti. Pelan ini seawalnya pada tahun depan,” katanya ketika majlis pelancaran ESI di The Majestic Hotel, Kuala Lumpur, petang tadi.
Menurutnya lagi, Impact Integrated akan bekerjasama dengan lebih ramai pihak dan pemain industri dalam e-sukan untuk mencapai visi ekosistem e-sukan yang lebih mampan.
Tambah Faris, Impact Integrated dan Persekutuan Sukan Elektronik Malaysia (MESF) akan bekerjasama untuk program-program akan datang.
“MESF sudah mempunyai kewujudan di setiap negeri dan kami akan bekerjasama dengan mereka untuk mendekati komuniti e-sukan di peringkat akar umbi.
“Impact dan MESF juga bukanlah entiti yang sama jadi kami tak ambil alih tugas (peranan) mereka sedia ada dalam e-sukan,” katanya.
Faris berkata, Impact akan terus memantau permasalahan dalam e-sukan dan mengatur polisi dalam e-sukan ke tahap yang lebih baik.


Peningkatan bilangan pemain yang mendadak dalam Star Wars Battlefront 2 nampaknya telah menyebabkan pelayannya rosak. Perkara ini telah berlaku sejurus selepas ia diberikan secara percuma di Epic Games Store (EGS).
Electronic Arts (EA), penerbit Star Wars Battlefront 2, telah mula memperbaiki masalah ini sejak 16 Januari (Sabtu). Malangnya, ramai pemain termasuk penulis sendiri masih menghadapi kesukaran untuk log masuk permainan tersebut.

Seeing Error Message 623 or 918 in #StarWarsBattlefrontII?
Sit tight, we’re on it! An incredible number of players have joined us during our @EpicGames Store free week and we’re scaling up new servers to welcome you all to the Battlefront.
— EA Help (@EAHelp) January 15, 2021

Masalah in juga merosakkan sistem pengumpulan kad kemahiran dan senjata. Penulis sendiri terpaksa memulakan beberapa perlawanan tanpa senjata yang telah diperoleh kerana pelayan gagal menyemak rekod permainan penulis.
Apa-apa pun, penulis tetap percaya semua pemain PC yang belum memiliki permainan ini patut menebusnya di EGS. Ia memang antara permainan Star Wars yang paling menyeronokkan (selepas semua masalah teknikal diselesaikan).
Star Wars Battlefront 2: Celebration Edition boleh ditebus di EGS hingga 22 Januari ini.
Ikuti kami di Facebook dan Instagram.
Saksikan kami di YouTube.


Kuala Lumpur: Ramadan makin berakhir dan Hari Raya makin menghampiri.
Riot Games Asia Tenggara telah menyediakan perlbagai aktiviti bagi menceriakan semua pemain dan peminat di Malaysia dan Indonesia.
Aktiviti ini juga sebagai sokongan terhadap komuniti Indonesia yang kurang bernasib baik.
Perayaan tahun ini dijangka lebih terkawal dengan kedua-dua negara masih memantau situasi bagi mencegah COVID-19.

Berhibur sambil menyokong komuniti kurang bernasib baik di Indonesia
Kempen CollabAsia Berkah Esports merupakan kempen e-sukan Indonesia yang bertujuan untuk berkongsi kegembiraan perayaan dengan para pemain Indonesia serta menawarkan peminat VALORANT dan Wild Rift satu platform untuk menunjukkan kemahiran dan bakat mereka.
Pertandingan Berkah Esports ini diadakan selama tiga hari bagi menarik pemain VALORANT dan Wild Rift di Indonesia untuk mendapat ganjaran hadiah menarik bernilai RM2,000 bagi setiap pemenang dama setiap permainan.
Wild Rift telah dilangsungkan pada 24-25 April ini dan VALORANT pada 8 dan 9 Mei ini.
Para peminat yang menonton pertandingan akan memenangi cenderamata eksklusif. Riot juga memberi peluang untuk membantu komuniti yang kurang bernasib baik dengan menaja pakej makanan menerusi inisiatif e-sukan ini. Setakat ini event ini berjaya mengumpulkan 208 pakej makanan.
“Ramadan adalah musim memberi dan bersyukur dan kami berharap pemberian kecil kami akan menceriakan komuniti-komuniti ini pada musim perayaan ini.
“Kami juga berharap aktiviti ini akan memberi keseronokan pada para pemain Indonesia dan Malaysia serta dapat membantu mereka berkomunikasi dengan keluarga dan juga rakan mereka secara selamat walaupun menjalani sekatan akibat pandemik ini.” kata Justin Hulog, Pengurus Besar Riot Games AsiaTenggara, Taiwan, Hong Kong dan Macau.
Peminat-peminat juga boleh membaca komik Ramadan dan Hari Raya di halaman social Wild Rift Indonesia (Facebook, Instagram) dan Malaysia (Facebook, Instagram).
Dengan berkongsi saat-saat Ramadan bersama Riot games juga akan memenangi hadiah istimewa kepada perkongsian terbaik.
Rakan kongsi permainan dan pemain terpilih di Indonesia dan Malaysia juga akan medapat kejutan kuih raya hasil kerjasama Indonesia Patisseries School untuk menghasilkan biskut rekaan khas dengan aising Poro, Pengu dan Boombot yang comel dari VALORANT. Nantikan!


 Teknologi permainan video semakin melonjak kehadapan iaitu ke arah foto realistik.
Apa yang lebih menakjubkan rupa realistik ini hanya dibuat menggunakan Unreal Engine 5.
Pada awal dahulu Forza Horizon 5 sudah menunjukkan kereta-kereta mereka yang tampak sangat realistik hasil Unreal Engine 5.

Untuk foto realistik satu post di Reddit dikongsikan dan menunjukkan satu karakter patung perempuan CGI yang dibuat hanya menggunakan Unreal Engine 5.

Ramai di Reddit berasa sangat kagum dan takut pada satu masa.
Ziva Dynamics menggunakan ZRT Face Trainer satu peranti yang membolehkan pencipta permainan video dan animasi untuk menggunakan ekspresi muka mereka kepada patung CGI yang sangat realistik dan dinamik.
Teknologi sebegini banyak memberi implikasi yang besar kepada industri permainan video nanti.


Razer baru-baru ini mendedahkan salah satu projek terbaru mereka iaitu pelitup muka Razer Hazel. Ia diiklankan sebagai “pelitup muka terpintar di dunia” kerana mempunyai pelbagai ciri tambahan menarik.
Antara ciri sosial yang terdapat pada Razer Hazel ialah kombinasi mikrofon dan penguat suara untuk memastikan percakapan kekal jelas semasa memakai pelitup muka ini.

Bahagian depan pelitup muka ini direka dengan bahan lut sinar. Ini membolehkan wajah pemakai dapat dilihat sepenuhnya semasa berkomunikasi.
Jarang sekali produk Razer tidak hadir bersama RGB dan Razer Hazel tidak terkecuali. Pemakai boleh memilih daripada 16.8 juta warna untuk lampu RGB yang terdapat di bahagian luar dan dalam pelitup muka ini.

Razer bukan sekadar menjual pelitup muka tetapi juga bekas untuk menyimpan dan membersihkannya. Bekas ini mempunyai lampu UV yang digunakan untuk membunuh kuman dan boleh dicaj secara nirwayar.

Untuk mengurangkan pembaziran, Razer menggunakan plastik kitar semula sebagai bahan utama Razer Hazel. Walaubagaimanapun, ia tetap mempunyai ciri-ciri ketahanan tinggi seperti kalis air dan tahan calar.
Pada waktu ini, Razer masih belum mendedahkan tarikh pelancaran dan harga Razer Hazel. Produk Razer selalunya dijual pada harga yang agak tinggi dan penulis yakin Razer Hazel ini tidak akan ditempatkan dalam pasaran bajet pertengahan.
Sumber: Razer
Ikuti kami di Facebook dan Instagram.
Saksikan kami di YouTube.


Dalam satu kejadian hari ini, pelumba Moto2 negara, Hafizh Syahrin kemalangan dalam perlumbaan Grand Prix Austria yang bertempat di Litar Red Bull Ring.
Menurut laporan Astro Awani, pelumba Malaysia tersebut terpelanting dan kenderaannya rosak teruk apabila merempuh motosikal Enea Bastinni yang terjatuh ketika mengambil selekoh.
Bagaimanapun, syukur Alhamdulillah kerana Hafizh dilaporkan stabil oleh pengurusnya dalam satu ciapan di Twitter.

Hafizh Syahrin’s team boss, Gino Borsoi:
 “The rider is fine, with many bruises, especially on the hip, but has always been conscious”
 One tough cookie 👊
 Get well soon!#AustrianGP pic.twitter.com/EEUE6YPzZV
— MotoGP on BT Sport (@btsportmotogp) August 16, 2020

Nasib pelumba lain yang turut mengalami pelanggaran itu juga terjawab apabila kesemua mereka dilaporkan stabil dan sedang menerima rawatan.

All riders are conscious
 Riders involved are @eneabastianini, @edgarpons1, @Hafizh_pescao55 and Andi Farid Izdihar
 Updates to follow #Moto2 | #AustrianGP 🇦🇹 pic.twitter.com/ugiePrE4VJ
— MotoGP™🏁 (@MotoGP) August 16, 2020

Perlumbaan ini masih mempunyai 13 baki pusingan untuk dihabiskan.
Selain menjadi pelumba MotoGP, Hafizh juga adalah seorang streamer di Facebook dengan nama Hafiz Syahrin Gaming.
Sumber: Astro Awani
Foto: Malaysia Dateline


Perisian anti-penipuan peringkat kernel oleh Activision sebagai penyelesaian isu penipuan di dalam permainan Call of Duty: Warzone mereka, akan dilancarkan secara rasmi esok, 9 Disember.
Ia akan dilancarkan secara eksklusif untuk server Asia Pasifik (APAC) bersama kemaskini Call of Duty: Pacific serta peta terbaru, Caldera.

An update from #TeamRICOCHET on our progress fighting against unfair play.
Learn more: https://t.co/1YJD3sH0pk pic.twitter.com/aSeYbmjAUu
— Call of Duty (@CallofDuty) December 7, 2021

Bermula esok, perisian RICOCHET akan dipasang secara automatik buat pemain di Asia Pasifik. Perisian ini juga akan dilancarkan di dalam permainan dan ia hanya aktif ketika anda di dalam permainan sahaja.
Buat masa ini, RICOCHET hanya dilancarkan untuk pengguna PC sahaja. Tetapi, pengguna konsol yang bermain menentang pemain silang main daripada PC akan merasai kelebihan yang sama.
Sumber: Dot Esports


Menurut beberapa sumber laporan, 100 Thieves, sebuah organisasi e-sukan Amerika Utara dilaporkan telah mengeluarkan salah seorang roster mereka, Joshua “steel” Nissan, dan posisinya akan diganti oleh pemain simpanan, Aaron “b0i” Thao, menurut Upcomer.

Sources: 100 Thieves player Steel has been dropped from the roster.
The organization will field b0i as his replacement. 100T is set to play in the #VCT LCQ next month for one last shot at Champions.
The story is developing.
Read via @Upcomer: https://t.co/LmouGc9NL7
— George Geddes (@GeorgeCGed) September 25, 2021

Tindakan ini berikutan prestasi Steel yang agak lemah ketika VCT Masters Berlin yang berlangsung awal September lalu. Selain itu, Steel juga menyatakan dia “tidak boleh fokus dan berasa kosong” ketika kejohanan itu.
“Sebagai in-game leader, tidak mampu memberi arahan adalah suatu yang buruk.” katanya lagi.
Pada VCT Masters Berlin, 100 Thieves, memperoleh tempat keempat bagi keseluruhan kejohanan selepas tewas kepada Envy di pusingan separuh akhir.
Pasukan mereka akan mengambil bahagian di Last Chance Qualifier untuk zon Amerika Utara bagi melayakkan diri ke Champions 2021 Disember kelak. North Amerika VCT Last Chance Qualifier akan berlangsung pada 12 Oktober ini.
Sumber: Dot Esports, Upcomer.


Musim ke-11 Apex Legends bakal hadir tidak lama lagi setelah pendedahan terkini oleh Respawn Entertainment: Peta baru dan watak terkini yang akan menyertai barisan watak Apex Legends -Ash.
Seperti yang diacah sebelum ini, peta tropika itu akan hadir pada musim yang akan datang pada bulan hadapan. Musim ke-11 ini juga akan membawa senjata baru serta pelbagai lagi tambahan kepada pemain.
Peta Baru – Pulau Tropika

Peta tropika ini akan membawa pengalaman baru kepada pemain Apex Legends kerana ia akan mempunyai ciri PvE atau player vs. environment.
Ia seakan-akan Bloodhound’s Trial di peta World’s Edge di mana pemain akan lawan binatang Prowler yang dikawal AI. Berdasarkan kisah-kisah dari komik serta video Apex Legends, pemain mungkin akan berlawan dengan labah-labah dan dinosaur.

Maklumat peta ini akan didedahkan lagi pada 26 Oktober pada jam 11 pagi waktu Malaysia.
Watak Baru – Ash
Musim baru juga akan memperkenalkan Ash sebagai legend terbaru permainan, yang pertama kali dilihat di Titanfall 2.

Dalam treler ini, kita dapat lihat bahawa Ash akan memiliki kemampuan teleportasi yang serupa dengan portal Wraith. Kemampuan taktikalnya adalah semacam perangkap yang mengikat dan melumpuhkan musuh. Ash secara pasif menandai semua kotak kematian dan juga mempunyai kemampuan untuk mencari anggota pasukan musuh yang masih hidup ketika berada di dekat kotak kematian mereka.

Senjata Baru – CAR SMG

Senjata CAR SMG dari Titanfall 2 akan ditambahkan ke dalam permainan dan sepertinya ini akan menjadi senjata pertama yang menggunakan dua jenis peluru. Senjata baru akan dapat menggunakan Light Ammo dan Heavy Ammo untuk mod tembak yang berbeza.
Battle Pass Musim 11
Kandungan Battle Pass masih belum didedahkan tetapi memandangkan ia adalah kemaskini kandungan utama terakhir untuk tahun 2021, pemain boleh mengharapkan acara Krismas pada bulan Disember dan juga acara Collection bermusim dengan Heirloom dan kosmetik baru untuk dibuka.
 Apex Legends Musim Ke-11: Escape dijadualkan dilancarkan pada 2 November untuk semua platform.


Among Us nyata masih popular setelah mula mendapat sambutan yang mengejutkan sejak awal tahun lepas dek pandemik yang melanda.

Jumlah pemain Among Us di PC meningkat dari 350 ribu pemain sehari kepada dua juta pemain sehari.
Mengikut laporan Pengarah Komuniti Among Us, Victoria Tran, perkara tersebut berlaku antara 27 Mei hingga 29 Mei.
Setelah pemberian Among Us secara percuma di Epic Games Store, jumlah pemain Among Us di pelantar PC melonjak ke dua juta pemain.
Victoria Tan membuat perbandingan ini di pelantar PC sahaja. Menurut Victoria, hal ini mungkin berlaku apabila US dan UK mempunyai cuti panjang pada hujung minggu lepas. Ini juga menunjukkan ramai orang suka permainan video yang percuma.

and here it is when it went free on Epic, May 27th
notes:
– this shows PC players only
– not all new players, many people grab Among Us on as many platforms as they can and were probably testing it out
– long weekend for Americans, possibly more ppl playing/giving small boost pic.twitter.com/wUag8a4i7A
— Victoria Tran 🧋 (@TheVTran) May 31, 2021

Jom ajak rakan-rakan anda untuk bermain Among Us bersama?


Jurulatih Geek Fam, Ariff Iswandi atau Amoux memberi bayangan pemain baharu Geek Fam mempunyai pengalaman dalam Liga Profesional Mobile Legends (MPL).
Ketika dihubungi MyGameOn, Amoux bagaimanapun tidak ingin mendedahkan lanjut siapa pemain itu atau di musim MPL berapa dia pernah bermain.
“Memang akan ada pemain baru di MPL MY S9 tapi bukannya ‘baru’ juga.
“Apa saya boleh katakan, 21 Januari memang ada kejutan besar nanti. Nantikan semua,” katanya.
Sebelum ini, salah seorang pemain mereka, Poh Chun Wai (Panda) meninggalkan organisasi itu. Mungkin ini adalah pengganti Panda yang dicari-cari selama ini.
Terdapat juga khabar angin mengatakan Rumpel akan kembali ke Geek Fam. Sejauh mana kebenaran ini, anda perlu nantikan pada 21 Januari nanti.
Foto: Twitter / @Ariff_Iswandi


Bekas pemain profesional Counter Strike: Global Offensive, Nicholas ‘nitr0’ Cannella dikatakan akan berpindah ke VALORANT, lapor ESPN.
Difahamkan, pemain Team Liquid itu direhatkan pada awal Ogos sebelum berita ini diumumkan. Ini bermakna mungkin proses penukaran itu sudah lama difikirkan. Yang paling menarik, beberapa pasukan profesional lain di Amerika Utara sudah menghubungi Nitro dan berminat untuk memasukkan beliau ke roster mereka.

Nitro sebelum ini pernah memenangi IEM Grand Slam pada 2019 dan di bawah Team Liquid juga, beliau mengetuai pasukan itu di kedudukan pertama HLTV dalam ranking dunia sepanjang perjalanan mereka pada tahun lalu, memenangi enam kejohanan tier-S pada 2019.
Selain beliau, Hiko, Skadoodle dan ScreaM juga beralih dari CS:GO ke VALORANT.
Permainan video FPS keluaran Riot Games mungkin baru dua bulan dilancarkan namun sudah mengumpulkan begitu ramai peminat di seluruh dunia. Buktinya, tontonan di Twitch meningkat sejak awal keluarannya dan banyak juga kejohanan e-sukan dianjurkan.
Baca penuh kenyataan Team Liquid di laman web rasmi mereka. Sangat menyentuh hati.
Sumber: ESPN
Ikuti kami di Facebook, Twitter dan Instagram. Saksikan kami di YouTube.


Baru-baru ini dengar berita tentang pasukan VALORANT BREN Esports tidak dapat pergi ke Berlin bertanding dalam kejohanan VALORANT Champions Tour (VCT) Masters akibat masalah visa.
Lebih mengejutkan, hari ini Bren Esports mengumumkan bahawa pasukan VALORANT mereka meninggalkan organisasi untuk mencari peluang baru di luar sana.
Namun, tiada sebab dinyatakan kenapa mereka meninggalkan pasukan.

Pasukan VALORANT ini juga menjadi pasukan e-sukan pertama dari Filipina yang memenangi SEA Championship dan BREN Esports VALORANT akan sentiasa menempah nama di dalam sejarah e-sukan Filipina.
Mereka terdiri daripada Borkum, Jessievash, Dispenser, Witz dan Dubstep.
BREN Esports menghormati keputusan pasukan VALORANT mereka dan mengucapkan semoga berjaya untuk karier e-sukan pemain-pemain ini.


Call of Duty: Modern Warfare II menjadi kegilaan ramai pemain dan kini ramai juga memuji permainan ini.
Seorang pemain bernama itsbreeazyy berjaya memenangi satu permainan Warzone tanpa membunuh satu pun.
Lebih menakjubkan dia hanya menjadi pemandu Grab atau Uber bagi versi Amerika Syarikat.

WORLDS 1st WZ 2.0 ZERO KILL WIN…..AS AN UBER DRIVER?!?! @CallofDuty @charlieINTEL @ModernWarzone pic.twitter.com/gkxK9mqAnh
— Bre Eazyy (@itsbreeazyy) November 19, 2022

Dalam video itu dia hanya mambawa sebuah kereta dan mencari pemain lain untuk dibawa kemana-mana dalam peta.

Namun pemain terakhir cuba untuk membunuhnya dia terpaksa berlawan dan akhirnya musuh itu mati di luar zone.


Kedatangan Counter Strike 2 makin terasa dan masih ramai lagi bermain Counter Strike: Global Offensive.
Kejadian ini berlaku terhadap pemain yang bernama sp1cay yang bermain bersama-sama rakannya.

Dia menggunakan AWP sniper rifle dan menembak ke arah musuh.
Tidak diketahuinya tembakan itu betul-betul mengena lima pihak musuh yang kebetulan berada di dalam satu barisan.
Empat daripada musuhnya terkena headshot dan satu mati daripada bodyshot.
Mungkin ini adalah Ace yang paling susah untuk dibuat dalam CS:GO.
Agaknya boleh ke dia nak cuba lakukan semula tembakan seperti ini?


Kejohanan CSGO PGL Major Stockholm 2021 siap untuk bermula dari 26 Oktober dengan set perlawanan pertama yang sudah diumumkan oleh pihak penganjur. Namun, peraturan tertentu yang ditunjukkan dalam buku peraturan rasmi kejohanan membuat para pemain dan pasukan terkejut.
Menurut peraturan dan protokol keselamatan yang disenaraikan oleh PGL, ‘Pemain, jurulatih, dan pengurus yang menunjukkan gejala COVID-19 dan menunjukkan keputusan ujian positif mungkin tidak dapat terus bermain di kejohanan dan mungkin disingkirkan.’
 Peraturan khusus ini membuat para pemain dan pasukan terbabit rasa gelisah. Menurut Dexerto, para pemain berpendapat bahawa mereka yang positif boleh dibuat untuk mengasingkan diri di bilik hotel masing-masing, sekurang-kurangnya untuk peringkat awal kejohanan jika tidak untuk pentas LAN akhir yang berlangsung di Avicii Arena.

Berdasarkan sedutan buku peraturan di atas, peraturan yang pertama sehingga ketiga nampak masuk akal dan diterima oleh kontinjen yang berada di Sweden tetapi peraturan yang menyebut bahawa hilang kelayakan itu ditentang oleh pemain CSGO yang bertanding di kejohanan itu.

📺Community Broadcast Guidelines for PGL Major Stockholm 2021
 ✅Read the rules here: https://t.co/DkqIlfz4ag#PGLMAJOR pic.twitter.com/hnaZvhorsS
— PGL (@pglesports) October 21, 2021

“Kami tidak boleh membahayakan integriti kejohanan ini,” kata PGL. “Itulah sebabnya kami meminta setiap pasukan mempunyai pengganti jika satu pemain positif.
“Kami mahu kedudukan kami konsisten dan itulah sebabnya setiap pemain positif harus diganti oleh pemain simpanan,”
PGL Major Stockholm dijalankan kurang dari dua minggu selepas berakhirnya The International 10, yang dianjurkan bersama oleh Valve dan PGL di Bucharest. Acara ini diadakan tanpa penonton langsung kerana ‘kes berlanjutan’ di Romania.


Pemain professional Counter-Strike: Global Offensive (CS:GO) kelahiran Malaysia, Andrew ‘Kaze’ Khong sudah mendarat di Jerman untuk bersaing di IEM Cologne 2021.
Kaze, merupakan satu-satunya wakil Asia Tenggara di acara itu merupakan seorang ‘AWPer’ untuk sebuah organisasi China, ViCi Gaming.
Dianggap sebagai bakat yang dipandang rendah di dalam CS:GO, kemahiran Kaze dikatakan setanding Nicolai Hvilshøj “dev1ce” Reedtz, pemain professional CS:GO kelahiran Denmark, yang menjadi pemain pertama yang menang empat Major di dalam CS:GO.

Kaze mula bermain CS:GO sejak 2006 dan bermain secara kompetitif tiga tahun kemudian selepas cemerlang dengan permainan tersebut. Pada 2014, dia menjadi pemain simpanan untuk pasukan Singapura sebelum memperoleh posisi di dalam pasukan Malaysia, MVP.Karnal pada 2015. Barisan pasukan itu kemudian dimiliki oleh Fire Dragoon Esports.
Memperoleh reputasi sebagai salah seorang AWPer terbaik di Asia Tenggara, Kaze ditawar untuk bersaing di China, dimana dia menetap kini.
Kaze dan pasukannya dijadualkan untuk bermain perlawanan pertama di atas pentas IEM Cologne menentang Complexity pada jam 9:20 malam (waktu Malaysia), 6 Julai ini.
Kesemua 16 pasukan akan bersaing di atas pentas, tetapi hanya lapan yang layak untuk bersaing mendapatkan hadiah AS$1 juta (RM4 juta) di acara utama yang mana pasukan Gambit, Natus Vincere, G2, Heroic and Virtus Pro sudah melayakkan diri.
Semua perlawanan pembukaan akan dimainkan sebagai best of one dan permainan seterusnya akan dimainkan sebagai siri terbaik dari tiga (best-of-three). IEM Cologne 2021 adalah kejohanan CS: GO pertama yang diadakan secara LAN sejak berlakunya pandemik Covid-19 tahun lalu.
Artikel ini diterjemah dari IGN SEA. Untuk artikel asal boleh baca di SINI.


Bekas pemain Virtus.pro, pashaBiceps, sememangnya terkenal dengan tubuhnya yang tegap semasa zaman dia bermain Counter Strike Global Offensive. Dia juga menunjukkan minatnya dalam menyertai perlawanan MMA dan baru- baru ini, dia sudahpun membuat kemunculan pertama di gelanggang MMA.

JAROSŁAW @PASZABICEPS JARZĄBKOWSKI!!!!! pic.twitter.com/mHXr6IgpOn
— HIGH League (@HIGHLeaguePL) February 5, 2022

Perlawanan pertama pashaBiceps adalah menentang Michal ‘OwcaWK’ Owczarzak, seorang ahli bina badan profesional. Bekas pemain CSGO itu mampu menandingi seorang ahli bina badan dan menewaskan Owczarzak dalam dua pusingan.
Bukan sahaja pashaBiceps berbisa di CSGO, namun dia tetap berbisa di gelanggang.
Kecederaan Mata
Owczarzak mengesahkan bahawa akibat perlawanan itu, dia mengalami soket mata pecah dan masalah berkaitan retina.

Pasha’s opponent suffered a broken eye socket and a retina issue. If you go into a fight with pasha, your face better be made of granite. 😬 pic.twitter.com/94GqzmDIyT
— Michal Blicharz (@mbCARMAC) February 6, 2022

Owczarzak seterusnya mendedahkan bahawa selepas menerima tumbukan terakhir di kepala, dia tidak dapat melihat selama beberapa saat.

PashaBiceps juga menyatakan dia tidak suka kejadian itu dan sebenarnya tidak sangka kecederaan seteruk itu akan berlaku.

It’s an unfortunate part of the sport, your intention was not to hurt him, but to win. I wish him a speedy recovery and try not to blame yourself! #TeamPapito
— Matt (@MattLeader8) February 6, 2022

Sumber rujukan: AFK Gaming


Di dalam satu video Youtube yang dimuat naik oleh Pencil Robot, pemain Geek Fam, Nik Aqieff atau Dominus yang sedang streaming bermain Mobile Legends seperti dihujani kata-kata yang berbaur agama dan perkauman.
Menurut Dominus, pemain-pemain itu berasal dari Singapura dan juga pemain profesional bagi Team OP untuk MPL SG.

Berikutan isu hate speech yang diambil dari streaming Dominus, pasukan OP mengeluarkan kenyataan bahawa mereka akan menyiasat pemain mereka yang melakukan kesalahan itu.

View this post on Instagram

A post shared by OP (@teamop.xyz)

Perkara ini menjadi pengajaran buat kita semua supaya berhati-hati di dalam berkata-kata atau pun tulisan yang kita sampaikan kepada orang lain.
“Terlajak perahu boleh berundur, terlajak kata buruk padahnya.”
Sementara itu, pihak kami cuba mendapatkan komen dari wakil Moonton atau MPL MY bagi komen mereka terhadap isu ini.
**Kemaskini – Pihak Moonton menyatakan siasatan sedang dijalankan ketika ini. Nantikan keputusannya tidak lama lagi.
Sumber: Pencil Robot, Team OP


Disebabkan terlalu hebat kerana membelanjakan sehingga AS$100,000 (RM445,000) dalam Diablo Immortal, seorang pemain ingin meminta bayaran balik kerana kehilangan akses untuk perlawanan PvP.
Pencipta kandungan di Youtube, jtisallbusiness mengatakan dia sudah sebulan setengah berdepan situasi ini. Berdasarkan situasi, dia menghabiskan 48 hingga 72 jam mencari pemain di Battlegrounds PvP namun tiada pemain yang muncul. Ini kerana matchmaking rating miliknya yang terlalu tinggi.
Yang paling mengejutkan dia mempunyai kadar kemenangan antara 300 dan 450 kemenangan dan hanya tiga kekalahan. Isu ini bagaimanapun dibincangkan di forum namun tiada wakil Blizzard yang memberi maklumbalas.

Dia juga masih berbelah bagi sama ada tak berbuat apa-apa atau mencari peguam untuk membuat tuntutan bayaran balik.
Diablo Immortal pernah menerima kritikan kerana sistem transaksi mikro ‘cekik darah’ yang memerlukan pemain berbelanja sehingga AS$110,000 untuk menaik taraf karakter ke tahap tertinggi.
Permainan mudah alih ini memperoleh pendapatan lebih AS$100,000 juta dalam masa lapan minggu dilancarkan.
Sumber rujukan: Videogameschronicle


Thiay ‘JT-‘ Jun Wen yang juga pemain posisi offlaner untuk Invictus Gaming (IG) sudah positif COVID-19 berikutan kenyataan dari pasukan IG sendiri.
Setakat ini IG memberitahu staf mereka masih lagi negatif dan pemain kelahiran Malaysia itu sudah ditempatkan di tempat berasingan.
Sebelum ini, Pasukan Aster menghadapai perkara sama untuk tiga pemain mereka.

JT- is recovering from fever and currently self-isolated. We will arrange 2nd PCR test for the rest of the team first thing in the morning tomorrow.
 Thank you everyone for the concerns and we will keep updated with latest development.
— Invictus Gaming (@invgaming) September 29, 2021

COVID-19 kini mula menjadi masalah untuk TI10 apabila beberapa pemain sudah positif COVID-19.
JT- mula disyaki apabila beliau mengatakan dia telah demam pada pagi 29 September dan dukacita keputusan swab test adala positif.
Kes positif ini juga bermula sejak peningkatan kes COVID-19 di Romania.